Skolaj - Wikipedia\nUr skolaj a zo un ensavadur deskadurezh a zo bet peurvuiañ al live deskadurezh etre ar skol hag ar skol-veur abaoe ar Grennamzer. Betek krouidigezh an deskadurezh publik (pe foran) eo pep a live an deskadurezh dindan beli an Iliz katolik ha roman hag hini an ilizoù all e Europa. Koulskoude e kaver skolajoù arbennig pe skolveuriek e broioù zo.\nV Gymnasium e Zagreb, e Kroatia.\n2 Skolajoù savet gant an ilizoù\n3 Skloajoù an deskadurezh gall\n4 Skolajoù e reter Europa\n5 Skolajoù ar skolioù-meur\n6 Skolajoù Norzhamerika\n7 Skolajoù brezhonek Diwan\n7.1 Ar skolaj Diwan kentañ e Brest hag er Releg-Kerhuon\n7.2 Skolaj Diwan Kemper\n7.3 Skolaj Diwan Plijidi\n7.4 Skolaj Diwan Gwened\n7.5 Eil Skolaj Diwan Bro Leon e Gwiseni\n7.6 Skolaj Diwan Sant-Ervlan\n7.7 raktres Skolaj Bro-Roazhon\n8 Sellet ivez\nUn deveradur eus skol a seblant bezañ (gresianeg), met levezonet eo bet furm ar ger gant ar ger latin collegium (cum + legium = (bezañ asamblez) gant ar (memes) reolenn. Talvezout a rae evit bodadoù kloer zo gwechall).\nSkolajoù savet gant an ilizoùAozañ\nEvit bastañ da ezhommoù an Iliz katolik roman e oe savet ar skolajoù en XIIvet kantved. Dindan aotrouniezh an eskoptioù e vezent ha krouet e oant peurvuiañ er c'hêrioù ma veze sez un eskob enno. Er c'hêrioù brasañ e veze meur a skolaj, arc'hantaet gant ensavadurioù-iliz. Koulskoude e veze roet ar c'hentelioù pennañ e ensavadurioù pennañ a veze ar facultas o anv (betek 4). Ar skolajoù a yeas da vezañ al lec'h ma veze roet bod d'ar studierien. Er XIVvet kantved e krogas ar skolajoù seveniñ kefridi an deskadurezh, met roet e veze an diplomoù gant pennadurezhioù ar skol-veur, ar facultates (kevrennoù) enni. Degemeret e veze bugale, krennarded ha tud en oad er skolajoù hervez al live o doa tapet e latin.\nGant an Azginivelezh ha Sened-Iliz Trento e teuas ar skolajoù da vezañ al live deskadurezh etre ar skol hag ar skol-veur. Tamm ha tamm e oe krouet 7 live klasoù. Ne veze degemeret, nemet mibien an dudjentil ha re ar vourc'hizien pa kouste ker ar studioù. D'ar Jezuisted e fizias ar pab aozadur ha renerezh ar skolajoù er XVIIvet kantved.\nSkloajoù an deskadurezh gallAozañ\nAbaoe an adreizhadur Fouché (1961) eo bet anvet "skolajoù eil derez" an ensavadurioù evit ar vugale hag ar grennarded etre 12 ha 16 bloaz. War pevar live klasoù e vez degemeret ar skolajidi, eus an 6vet klas betek an trede klas o heuliañ an anvadur a zo bet implijet el liseoù publik krouet e 1804 gant an impalaer Napoleone Buonaparte.\nEvit ma vo digor deskadurezh an eil derezh d'an darn vuiañ eus ar vugale e talc'has ar gouarnamant gall lakaat da sevel skolajoù kazi e pep kanton ha da rannañ al liseoù etre al lodenn skolaj hag an tri live klas uhelañ (Eil glas, Klas kentañ ha Klas termen) a vire anv al lise ganto.\nEvit kas pelloc'h al lañs evit lakaat muioc'h a skolajidi er framm nevez e c'houlennas an Ministrerezh an Deskadurezh-Stad ma vo roet an tachennoù-douar hag arc'hant gant ar c'humunioù.\nSkolajoù e reter EuropaAozañ\nE kalz broioù reter Europa, en o zouez ar broioù alamanek, e reer gymnasium eus ar skolioù eil derez, skolajoù pe liseoù.\nSkolajoù ar skolioù-meurAozañ\nTal pennañ un high school e Houston, e Teksas.\nE Stadoù-Unanet Amerika hag e Kanada eo anvet high school ar skolioù eil derez.\nSkolajoù brezhonek DiwanAozañ\nAr skolaj Diwan kentañ e Brest hag er Releg-KerhuonAozañ\nE 1988, 11 bloaz goude krouidigezh ar skol-vamm Diwan gentañ, e tigoras Diwan Breizh ur skolaj brezhonek en ur ranndi e karter Kerinou e Brest evit 8 skolajiad nemetken. E 1990 e tilojas ar skolaj d'ur skol gozh, straed Gay-Lussac, er Releg-Kerhuon. Roet e voe dezhañ anv Roparz Hemon abalamour m'en deus savet an den-se ostilhoù a bouez evit an deskadurezh vrezhonek. Abaoe 200* eo bet cheñchet an anv da Skolaj Diwan Penn-ar-Bed.\nSkolaj Diwan KemperAozañ\nSkolaj Diwan Jakez Riou e Kemper.\nDougen a ra anv ar skrivagner brezhonek Jakez Riou.\nSkolaj Diwan PlijidiAozañ\nSkolaj Diwan GwenedAozañ\nGanet eo Skolaj Diwan ar Morbihan da goulz an distro skol 1999. Staliet e oa/ e Plañvour, e kreizenn Amzer Nevez. Joel Le Baron, prezidant kentañ en deus lañset ar skolaj, gant ar rener, David Ar Gall o kenlabourat gant ar c’huzul merañ. E distro-skol 2001 eo dilojet ar skolaj evit mont e kreiz-kêr Gwened, straed Jean Marie Allanic, war Rabine Gwened, e-tal kichen ar porzh. Labourioù a zo bet graet evit kempenn al lec’h, ha tamm ha tamm e vez savet ur skolaj brasoc’h brasañ. En distro-skol 2002 e teuas Antony Heulin da vout rener ha Jean François Gouillouzig da vout Prezidant.\nKevrataet eo bet ar skolaj da vout ur gevrad gant ar stad e 2005, goude 5 blez kelenn ha goude bout staliet ar sal fizik ha teknologiezh. Brasaet eo ar skolaj hag emañ o kresk an niver a skolajidi. Degemeret e vez 122 skolajiad hiriv. Diabaoe 2005 eo renet ar skolaj gant Stéphanie Ménec hag ar prezidant, Vincent Brumauld des Houlières.\nEmañ ar Skolaj Diwan ar Morbihan o tegemer skolajidi o tonet eus skolioù Diwan a-bep tu; Roazhon, Naoned, an Oriant hag all... hag un nebeut re eus skolioù divyezhek ar Morbihan. Digor eo ar skolaj war 5 devezh, gant ur c’houskva hag obererezhioù ar merc’her goude merenn evit an 20 bennak a ziabarzidi a chom ar sizhun a-bezh (kayakin, UNSS, bowling, sinema... ). Evit an diabarzhidi e vez graet peadra gellet labourat o kaout plijadur; gant ar beilhadegoù, festoù noz, arvestoù ha stalioù a vez kinniget dezho. Ouzhpenn emañ ar porzh-skol nevez aozet evit an dudioù sportel.\nGant ar skipailh pedagogel, tud ar c’huzul merañ hag an holl dud a labour evit ar skolaj, e vez lañset raktresoù hag eskemmoù gant broioù arall, gant brezhonegerien ha kevredigezhioù. Bep trimiziad e vez savet ur gouel war un devezh evit gouesltañ ar brezhoneg oc’h ober c’hoarioù, stalioù, eskemmoù gant tud a-vicher, festoù noz.\nDestenn tennet ag al lec'hienn : http://sites.google.com/site/ebrezhoneg56\nEil Skolaj Diwan Bro Leon e GwiseniAozañ\nSkolaj Diwan Sant-ErvlanAozañ\nEmañ e-barzh ar greizenn sevenadurel Yezhoù ha Sevenadur.\nraktres Skolaj Bro-RoazhonAozañ\nAdtapet diwar « https://br.wikipedia.org/w/index.php?title=Skolaj&oldid=1892406 »\nDernière modification le 17 Gen 2021, à 21:52\nKemmoù diwezhañ degaset d'ar bajenn-mañ d'an 17 Gen 2021, da 21:52.


trelatiñ - Wikeriadur\n1.2.5 Stummoù all\nDiwar ar ger latin translatus.\nSavet diwar an anv-kadarn trelat hag al lostger -iñ.\ntrelatiñ /treˈlatːĩ/ verb gwan ha verb kreñv eeun (anv-gwan-verb : trelatet) (displegadur).\nsodiñ; na vezañ mestr war e spered.\nTrelatiñ a ra. — (Jules Gros, Le trésor du breton parlé Troisième Partie, 1974, p. 282.)\nPa glevas kriadeg euzhus ar paourkaezh paotr kignet ha mac'hagnet ha c'hoarzhadeg euzhus an diaoulien, e kemeras doan hag e voe prest da drelatiñ. — (Ernest ar Barzhig, Minna ha danevelloù all..., Mouladurioù Hor Yezh, 1988, p. 107.)\nO taboulinañ e oa e vizied war ar rod-stur pa baras e zaoulagad war ur bagadig oristaled hag a oa o trelatiñ hag o komz an eil e pleg skouarn egile. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 7.)\ngalleg : devenir fou (fr) ; avoir une crise de folie\ngalleg : affoler (fr)\ngalleg : angoisser (fr)\ngalleg : bouleverser (fr) , émouvoir (fr) , troubler (fr)\ngalleg : enthousiasmer (fr) , transporter (fr)\ngalleg : délirer (fr)\n(Dispredet) Treiñ en ur yezh all.\nAdtapet diwar « https://br.wiktionary.org/w/index.php?title=trelatiñ&oldid=299552 »\nKemmoù diwezhañ degaset d'ar bajenn-mañ d'an 14 Mez 2020, da 09:37.


Logo an American Broadcasting Company\nAn American Broadcasting Company, berraet en ABC, a zo ur chadenn skinwel genwerzhel stadunanat kement hag ur rouedad skinwel perc'hennet gant an Disney–ABC Television Group, ul lodenn eus an Disney Media Networks suj d'ar Walt Disney Company. Lec'h pennañ ar rouedad a vez kavet e Columbus Avenue ha kornôg ar 66th Street e Manhattan, New York. Kavet e vez burevioù meur all pe lec'hioù produiñ e kêr New York City, met ivez e Los Angeles pe Burbank, e Kalifornia.\nAbaoe 2007, ha gwerzh an ABC Radio (anavezet ivez evel Cumulus Media Networks) da Citadel Broadcasting, ABC en deus bet diskennet a galz e holl oberiadurioù er-maez eus bed ar skinwel. O vezañ ar pemvet rouedad skignañ koshañ er bed met an hini yaouankañ eus an tri rouedad skinwel pennañ er Stadoù Unanet (Big Three television networks), ABC a vez lesanvet alies The Alphabet Network, dre ma vez ar berradur oc'h adimplij teir lizherenn gentañ al lizherenneg en urzh.\nAdtapet diwar « https://br.wikipedia.org/w/index.php?title=American_Broadcasting_Company&oldid=1846950 »\nChadennoù skinwel SUA


Gallaoueg - Wikipedia\nKomzet gant : etre 29 060 (ist. 1999) ha 200 000 (ist. 2008, 2013)\nYezhoù Bro-C'hall, hervez skol-veur Laval e Kebek\nUr yezh romanek komzet e Breizh eo ar gallaoueg (gallo pe galo er yezh-se), hag unan eus yezhoù oil Breizh-Uhel. Kaozeet e vez en Il-ha-Gwilun, el lodenn vrasañ eus al Liger-Atlantel hag e reter ar Mor-Bihan hag Aodoù an Arvor. E vevenn gornôg eo hini ar brezhonegva, a-hed ul linenn etre Plouha ha Gwenrann. Amsklaer eo e vevenn reter kar ur gendalc'heg yezhel zo etre holl yezhoù oil. Yezhourien zo a soñj dezho ez a perzhioù ar gallaoueg pelloc'h eget bevennoù Breizh istorel, betek bevennoù Torosad Arvorig.\nN'eus kenemglev ebet da zispartiañ ar pezh a zo ur yezh hag ar pezh a zo ur rannyezh hag alese ez eus alioù disheñvel diwar-benn natur ar gallaoueg. Ur rannyezh eus ar galleg eo hervez lod tra m'eo unan eus yezhoù oil hervez lod all, a-live gant ar galleg. Goude ma oa chomet ur yezh komzet dreist-holl eo bet studiet ar gallaoueg er Skol-Veur ha klasket ez eus bet standardizañ ar reizhskrivadur. Levrioù gallaouek a vez embannet ingal. Kontrol d'ar brezhoneg avat n'eo ket ken kozh-se al luskad evit lakaat ar yezh war wel, daoust ma ra muioc'h-mui a drouz. Anavezet eo bet evel unan eus yezhoù Breizh gant kuzul rannvro Breizh abaoe 2004 avat.\nN'eo ket liammet kreñv ar gallaoueg ouzh ar brezhoneg. Yezhoù indezeuropek eo an div, met ur yezh keltiek eo ar brezhoneg tra m'eo ar gallaoueg ur yezh romanek, diskennet diouzh al latin. Deuet e oa hec'h anv diouzh ar brezhoneg, met n'eo ket bet implijet stank a-raok n'eus ket pell zo. Leun a c'hallaouegerien a-vihanik a implij ar ger patois c'hoazh, goude ma vez kavet dismegañsus gant stourmerien ar gallaoueg.\nNevez-krouet eo bet ar ger gallaoueg e brezhoneg, e-kreiz an XXvet kantved ; a-raok e veze lavaret galleg (Daveoù a vank).\n2.1 Takad ar yezh\n2.1.1 Bevenn etre ar gallaoueg hag ar brezhoneg\n2.1.2 Bevenn etre ar gallaoueg hag ar yezhoù oil nes\n2.2 Variezonoù ha dialektologiezh\n3.1 Gwriziennoù latin, keltiek ha germanek\n3.2 Disheñveladur ar gallaoueg\nImplijet a reer hiziv an deiz ar ger gallo er yezh-se. Dont a ra eus ar brezhoneg gall a oa bet implijet diwar-benn an estrañjourien, peotramant ar re ne gaozeent ket brezhoneg, ha dreist-holl evit ar re a gaozee ur yezh romanek, diwar ur wrizienn geltiek. An hevelep ger a gaver e gouezeleg Skos, gall, a sinifi "estrañjour", ha dreist-holl "Skosad ne gaoz ket gouezeleg" ha "den eus Su Bro-Skos", da lavaret eo e-lec'h ma kaozeer skoteg kentoc'h. Diwar ar brezhoneg gallez e teu an anv-gwan benel Gallèz (gallèse e galleg). Meur a stumm all zo meneget gant Trésor de la langue francaise e galleg : "gallot", "gallec", "gallek", "gallais", "gallic" pe "gallou" c'hoazh, ouzhpenn d'ar ger benel "gallote". Ar yezh zo meneget gant anvioù-se peotramant an dud a zo o chom e Breizh-Uhel.\nImplijet e oa bet an term-se gant brezhonegerien da gentañ neuze, ha pas gant ar c'hallaouegerien. Kavet e oa bet gant Henriette Walter e oa bet implijet a-viskoazh gant 4% eus ar gomzerien en Aodoù an Arvor hepken e 1986. Un drederenn anezho a soñje e oa ur ger disprizius zoken. "Patois" a veze lavaret gant an dud kentoc'h. N'eo nemet nevez zo eta e oa bet implijet stankoc'h ar ger gallo, goude ma'z eus anezhañ abaoe 1358.\nGant ar yezhoniour Alan-Joseph Raude e oa bet goveliet ar ger britto-roman e galleg e 1978 da bellaat diouzh ar ger patois ha da ziskouez eo ur yezh romanek kaozeet gant Bretoned. Hervezañ n'eo ket dereat ar ger patois (a c'heller tostaat ouzh ar brezhoneg trefoedaj) dre ma ra anv eus ur rannyezh e dalc'h ur yezh a "sevenadur" : ur meizad sokiologel eo ha n'eo ket ur meizad yezhoniel. Hervez Jean-Paul Cheveau e c'hell ar ger patois bezañ implijet evit n'eus forzh peseurt langaj eus Frañs ha n'eo ket galleg. Nac'het eo neuze o identelezh d'ar yezhoù-se. Daoust m'eo ur ger disprizius e c'hell bezañ implijet ar ger patois gant karantez gant ar c'hallaouegerien goshañ.\nUr yezh eus familh ar yezhoù romanek eo ar gallaoueg. N'eo ket ur rannyezh eus ar galleg na "galleg saout" e-giz ma vez klevet a-wechoù. Dont a ra eus al latin a veze komzet gant an dud en Impalaeriezh roman da heul brezel Galia ha trec'h ar Romaned. Levezonet eo bet gant ar galianeg a veze komzet en takad-mañ a-raok c'hoazh, pe c'hoazh gant an norseg, yezh ar Vikinged, hag ar brezhoneg e Breizh-Uhel evel-just, pa oa stank ar vrezhonegerien eno a-raok ma kilas ar vevenn yezhel etrezek ar c'hornôg.\nRenket eo ar gallaoueg e-touez yezhoù oil, un hollad yezhoù a astenn war norzh Frañs. E-kichen ar gallaoueg e kaver un aridennad yezhoù a vez start dispartiañ an eil diouzh eben a-wezhioù, deuet holl diwar al latin ha levezonet gant ar yezhoù germanek dre ar frankeg. E-touez ar yezhoù-se e kaver ar pikardeg, an normaneg, ar galleg, al loreneg hag yezhoù all c'hoazh.\nMestal ar yezhoù oil all n'eo ar gallaoueg nag henc'halleg, nag un trefoedaj eus ar galleg modern. Elfennoù boutin a gaver etre an div yezh (levezon ar frankeg er c'heriaoueg hag en ereadurezh, koll ar renad rejim-rener, koll ar sonioù-diwezhañ...). Emdroet eo ar gallaoueg abaoe an Henamzer asambles gant ar yezhoù romanek all, hag adalek ar Grennamzer e c'heller kaozeal eus henc'hallaoueg. Dre ma ne oa ket standardizet an henc'halleg ha tost an div yezh e c'helle skriverien ar Grennamzer implijet troiennoù o rannvro e o zestennoù. Roudennoù henc'hallaoueg a lenner e testennoù gallek Dukelezh Breizh hag e Breizh-Uhel neuze.\nUl levezon en doa bet ar brezhoneg war ar gallaoueg dre ma vezont kaozeet war takadoù tost an eil ouzh egile ha dre m'int bet kaozeet war takadoù mesk-ha-mesk gwezhall. Amprestet e oa bet un nebeud gerioù da skouer. Implij araogennoù evel verboù-skoazell a vije un orin keltiek koshoc'h avat. Keñveriet e oa bet an darempred etre an div yezh ouzh hini gouezeleg Skos hag ar skoteg.\nKeñveriañ gant yezhoù all.\nGallaoueg (yezh oil)\nNormaneg (yezh oil)\nPoateveg (yezh oil)\nPikardeg (yezh oil)\nToureneg (yezh oil)\nGalleg (yezh oil)\nOkitaneg (yezh oc)\nSkrivet gant an norm klasel\nBrezhoneg (yezh keltiek)\nTakad ar yezh[kemmañ | kemmañ ar vammenn]\nKartenn yezhoù oil hervez Marie-Rose Simoni-Aurembou.\nStart eo termeniñ resis gorread yezh ar gallaoueg. Splann e oa an harz gant ar brezhoneg betek ar bloavezhioù 1950 dre m'eo un harz etre div yezh eus div familh disheñvel, yezhoù romanek evit ar gallaoueg ha yezhoù keltiek evit ar brezhoneg. Adalek ma oa diskaret plas ar gallaoueg hag ar brezhoneg er gevredigezh n'eo ket ken splann an traoù : n'eo ket bet erlec'hiet ar brezhoneg gant ar gallaoueg e giz gwezhall ha gounezet en deus ar brezhoneg tachennoù e kêrioù bras Breizh-Uhel dreist-holl. Diaesoc'h eo lakaat war wel ur vevenn resis etre ar gallaoueg hag ar yezhoù oil all dre m'emañ perzh eus ur gendalc'heg-yezh. Kustum eur da vevenniñ ar yezhoù-se diouzh harzoù hengounel ar broioù istorel, met ne glot ket atav gant an elfennoù yezh. Lod eus ar skiantourien a ziazez o bevennoù war ar broioù istorel, oc'h arlivañ an harzoù avat. Waltcher von Wartburg, Hans-Erich Keller ha Robert Geuljans a laka bevenn ar gallaoueg a-hed harzoù Breizh er reter, en ur lakaat hanternoz Añjev e takad ar gallaoueg ouzhpenn. Hervé Abalain a laka da glotañ tachenn ar gallaoueg gant Breizh-Uhel ivez, hag a laka bandennoù-nes ar Mayenne hag ar Maine-et-Loire ouzhpenn. Strollañ a ra ar gallaoueg en is-familh yezhoù oil ar c'hornôg asambles gant an añjeveg, an normaneg ha yezhoù ar Maine.\nStart eo bevenniñ ar gallaoueg abalamour m'eo diaes kartennaouiñ yezhoù oil ar c'hreiz, a zo minorelaetoc'h c'hoazh dre m'int stanket etre Pariz ha yezhoù oil anavezetoc'h evel an normaneg hag ar gallaoueg. Skiantourien zo a soñj dezho ez eus un takad kreiz e gwalarn Frañs hep bevennoù splann etre ar yezhoù. Hervez Marcel Cohen, da skouer, eo ar Maine un takad amsklaer m'eo mesket gallaoueg, añjeveg hag orleaneg, hep bevenn etre an tri langaj-se. Hervez Marie-Rose Simoni-Aurembou ne'z eus nemet rannyezhoù oil, en o zouez ar gallaoueg, ha n'eus ket kement-se a ziforc'hioù etre "rannyezhoù oil" all. Bevennet eo ar gallaoueg gant bevennoù Breizh neuze, war-bouez er Su ma'z a ar poatevineg betek al Liger.\nSkiantourien zo a bella diouzh bevennoù ar broioù da glask lakaat bevennoù diazezet war ar fedoù-yezh hepken. Diwar al levezonoù e-keñver ar c'heriaoueg e stroll Jean-Paul Chauveau ar gallaoueg gant an añjeveg hag ar mayenneg en un takad bras anvet "broioù ar c'hornôg" rannet e tri zakad : kornôg, gant Aodoù an Arvor, Mor-Bihan ha kornôg Il-ha-Gwilun ; reter gant ar Sarthe, ar Mayenne ha reter Il-ha-Gwilun ha su gant al Liger-Atlantel hag ar Maine-et-Loire. Abeg eo bet kavet er mod-se da vevenniñ avat, dre ma eneber ivez norzh al Liger, tostoc'h d'ar mayenneg, ouzh su al Liger, tostoc'h d'ar poateveg. Ha n'eus ket bet termenet gantañ ur vevenn-yezh etre gallaoueg ha poateveg : al Liger an hini eo ar ra ar vevenn, kontrol d'ar pezh zo meneget a-us.\nbevennoù yezhoù Breizh hag ar rannvroioù-nes hervez skiantourien disheñvel :\nHervez Hervé Abalain.\nHervez Jean-Paul Chauveau.\nHervez Pierre Bonnaud.\nHervez Marie-Rose Simoni-Aurembou.\nBevenn etre ar gallaoueg hag ar brezhoneg[kemmañ | kemmañ ar vammenn]\nSplann e oa an harz etre ar gallaoueg hag ar brezhoneg dre m'int disheñvel-mik o daou. An istorour Pierre-Michel-François Chevalier en doa keñveriet an harz-se da voger Sina e 1845 zoken. E 1952 e oa bet treset ar vevenn-se gant François Gourvil etre Plouha, e bae Sant-Brieg ha stêr Penerv e gourenez Rewiz. Tremen a rae ar vevenn dre Senven-Lehard, Kintin, Mur, Sant-Jelan, Regini ha Sulnieg etre an daou boent-se hervez Gourvil. Stabil a-walc'h e oa bet ar vevenn-se a-hed mare ar c'hrennvrezhoneg (1100-1650) hag erlec'hiet e oa bet ar brezhoneg gant ar gallaoueg e-lec'h m'en doa kilet. E gourenez Gwenrann en doa kilet ar brezhoneg buanoc'h en XIXvet kantved hag en XXvet kantved, met erlec'hiet e oa bet gant ar galleg kentoc'h, heñvel diouzh an hini a oa bet kaozeet e Breizh-Izel gant ar vrezhonegerien hag o bugale pa oa bet dilezet ar yezh e-kreiz an XXvet kantved.\nEr Grennamzer Uhelañ e oa bet cheñch-dicheñch ar vevenn-se, gant un takad bras etre bevenn Gourvil hag ar Gwilun ma veze kaozeet an div yezh, alies mat ar brezhoneg evel yezh an uhelidi en takadoù reterañ.\nBevenn etre ar gallaoueg hag ar yezhoù oil nes[kemmañ | kemmañ ar vammenn]\nKendalc'heg yezhoù oil ar gwalard, diskouezet amañ gant variezonoù ar fonem [ɛ] e-barzh <haie> (a, è, é, éï hag all). E gwenn ez eus takadoù e-lec'h ma n'eo ket bet dastumet ar ger.\nE reter ar gallaouegva e klever mayenneg, añjeveg (an daou-mañ o vezañ perzh eus ar memes kendalc'heg hag ar gallaoueg), an normaneg ha poateveg er su. E familh yezhoù oil emañ an holl yezhoù-se, derevet holl eus al latin. Start eo sevel bevennoù-yezh etrezo hag alies mat e vezont bevennet kentoc'h gant ar broioù istorel. Ur gendalc'heg yezh an hini eo, da lavaret eo e cheñchont tamm-ha-tamm a seurt ma c'heller en em gompren etre amezeien tost a-raok en em gavet dirak yezhoù disheñvel penn-da-benn, met diaes eo kompren unan eus ar memes kendalc'heg a vev pelloc'h. Kendalc'heg ar yezhoù oil zo lec'hiet etre bevenn reter ar brezhonegva er c'hornôg ha Belgia, Elzas hag Alamagn er reter m'en em gav tal-ouzh-tal gant yezhoù germanek. Etretant e tremener eus ar gallaoueg d'ar mayenneg, d'an normaneg, d'ar champeneg, d'ar pikardeg hag all. Ne glot ket ar bevennoù yezh hag ar bevennoù melestradurel.\nSplann eo skouer ar ger "hiziv" da skeudenniñ ar gendalc'heg-se. Lavaret a reer anae gant ar brasañ eus ar c'hallaouegerien tra ma implijer anui e reter Breizh-Uhel, a-hed ar Mayenne hag e Maine-et-Loire, ur ger a glever ivez en añjeveg hag en normaneg. En Ernée, e Mayenne, e klever anae, heñvel d'ar gallaoueg. Er gendalc'heg-se neuze eo aes d'ur gallaoueger peotramant d'ur c'hallaouegerez kompren ha kaozeal gant un añjeveger bennak, met ne c'hello ket kompren unan bennak a gaoz ur yezh pelloc'h er gendalc'heg, da skouer ur walloneger.\nVariezonoù ha dialektologiezh[kemmañ | kemmañ ar vammenn]\nAr ranganv "me" diouzh ar rannvroioù\nN'eo ket aes strollañ variezonoù ar gallaoueg e rannyezhoù, dre ma cheñchont diouzh an elfennoù choazet d'o diforc'hañ. Da skouer, ma kemerer ar raganvioù-diskouezañ e kont e c'heller lakaat an takadoù-se war-wel :\nStumm Il-ha-Gwilun : le sien (g.), la siene (b.) ;\nStumm Aodoù an Arvor : lu, li (g.), lë, yelle (b.) ;\nStumm Mor-Bihan : le ci (g.), la celle (b.) ;\nSu al Liger-Atlantel a ra evel ar poateveg : qho-la (g.), qhelle-la (b.).\nMa kemerer ar fonologiezh e kont e c'heller dispartiañ tri zakad disheñvel :\nAn norzh (Roazhon, Sant-Maloù, Sant-Brieg), e-lec'h m'eo aet ar silabennoù diwezhañ hogozik da get : [ɛw], diwar chatèo zo aet da [ɛ] tra m'eo aet [aw] eus journau da [a]. [aj] eus ar gerioù gourel evel travail zo aet da [a]. En takad-mañ e klever diftongennoù disheñvel etre an unander hag al liester : un chapë, des chapiao.\nAr c'hreiz (Mor-Bihan, Gwenrann, Bro-Vaez) e-lec'h m'eo mouezhiet [t] da [d] hag e-lec'h ma klever [u] e plas [o].\nAr su (Bro-Raez, Gwiniegi Naoned), tost ouzh ar poateveg, e-lec'h ma klever dibennoù an amzer-gevrennek tremenet e [aj] e plas [ə], an [s] mouzhiet da [z], an [u] e dibenn ar gerioù aet da [ø], kensonennoù-dibenn mouezhiet, ar strollad [lj] distaget [j] ha diftongenn ebet.\nLiester ar ger "tog" diouzh ar rannvroioù\nN'eo ket aes dispartiañ an takadoù diouzh an doareoù da zistagañ : meur a zisoc'h a c'heller en em gavet ganto. Da skouer, ar ger moi gallek a glot gant [ma] kostez Roazhon, [maj] e Liger-Atlantel ha [me] pe [mɛ] a-hed bevenn ar brezhoneg, met n'eo ket gwir evit an holl c'herioù. Takad an [ɛ] a za pelloc'h er reter er ger voir, hag ar gerioù a glot gant ar galleg voisin ha boire a c'heller distagañ [vejzɛ̃] ha [bejʁ] pe [vajzɛ̃] ha [bajʁ].\nDibenn an anvioù-verb e -er a ziskouez doareoù all da zispartiañ an takadoù. Dre vras e vezont distaget [ə] e gallaoueg (manjë evit "debriñ", a glot gant ar galleg manger), war-bouez en aber al Liger ha kostez ar Manche e-lec'h ma tistager evel e galleg. Tro-dro da Gankaven ha Kerc'haoueg e tistager [aj]. Met disheñvel eo an traoù evit an anvioù-gwan-verb hag an anvioù-boutin a echu e <-é> e galleg (evel mangé, blé). E lec'hioù zo, evel Abarrez, e cheñch ar mod da zistagañ an anv-gwan-verb diouzh ma vezont implijet gant ar verb bezañ pe gant ar verb kaout. Blé (e galleg), eus e du, a lavarer blé, blë, byé, byë, byè, byëy pe byay diouzh ar vro. Nevez zo eo deuet ar soniad [l] war-glev e gallaoueg, hag e norzh ar vro peotramant e Bro-Roazhon, dindan levezon ar galleg en deus graet d'un toullad gerioù bezañ staonekaet e gallaoueg.\nAn diforc'hioù e distagadur ar gerioù a ra d'un nebeud gerioù cheñch penn-da-benn, evel er ger "labous". Ar stummoù oazé, oazéo, oézë, ouézéo ha ouéziao a glever war-bouez en un takadig e gwalarn Roazhon ma klever ur [g] e deroù ar ger : gaziao. Moarvat e oa deuet ar soniad [g]-se d'en em zizober eus un hiatus ha distagañ aesoc'h. Gallout a reer soñjal ivez er mod ma oa aet an [w] keltieg da [g] gant ar yezhoù latin (waspa, lastez, en deus roet ar galleg gaspiller). Tro-d'o da Gwened e lavarer pichon, diwar al latin pippione, en deus roet ar brezhoneg pichon hag ar galleg pigeon.\nGwriziennoù latin, keltiek ha germanek[kemmañ | kemmañ ar vammenn]\nAr strollad yezhoù koshañ a gaver roudoù anezho er pezh a zo Breizh bremañ zo ar yezhoù keltiek. Deuet diwar emled ar Gelted en Henamzer adalek an VIIIvet kantved peotramant diwar yezhoù kaozeet e gwareg meurvor atlantel, e vezont kaozeet gant pobloù disheñvel evel ar Riedoned hag an Namneted. Stag eo o c'homzoù ouzh ar galianeg ha liammoù kreñv o deus gant an inizi predenek, un devezh pell war vor hepken. Breizh a-vremañ eo al lodenn gornôgañ eus ur gevread pobloù anvet Arvorig gant Kaezar. Aloubet e voe ar vro gant ar Romaned adalek 56 a-raok J.K. ha romanelaet e voe ar vro tamm-ha-tamm, muioc'h e lec'hioù zo eget e lec'hioù all. Daoust ma weler villaoù un tamm e pep lec'h, kêrioù mod Roma peotramant uzinoù garum (kostez Douarnenez) e soñjer ne oa bet adoptet al latin nemet gant uhelidi ar vro tra ma talc'he ar brasañ eus an dud da gaozeal galianeg betek deroù ar VIvet kantved, dreist-holl war ar maez hag el lec'hioù ne oant ket poblet ken stank. Latin a veze kaozeet stankoc'h gant kumuniezhioù zo e bro an Ossismed zoken, e-giz ma weler gant anv Montroulez, marteze etre Karaez hag ar Fouilhez\nPa zeu ar Vrezhoned eus an tu all d'ar mor adalek ar IVe kantved (met stankoc'h adalek ar Vvet kantved) e kavont ur vro romanelaet, kristen, met e lec'h ma kaozeer kalzig ar galianeg a zo ken tost ouzh o fredeneg ma c'hell an div boblañs en em gompren. Aes a-walc'h eo dezho en em staliañ er vro ha krouiñ rouantelezhioù bihan, rannet a-wezhioù etre ar c'hevandir hag Enez Vreizh, evel Kerne pe Domnonea.\nKreñvoc'h c'hoazh e oa an elfennoù roman e Roazhon hag e Naoned. Adalek fin ar Vvet kantved e oant bet aloubet o-daou gant ar Franked a oa deuet da vestr Galia, asambles gant an tiriadoù er reter d'ar Gwilen ha Gwened (e-pad ur mare). Kreñv a-walc'h e oa ar sevenadur latin kostez Sant-Brieg ivez ha da c'houde e chome forzhig douaroù e daouarn pennoù bras frank. Liesseurt eo pobladur Arvorig e-pad kantvedoù kentañ ar Grennamzer neuze, gant ar Vrezhoned deuet eus Enez Vreizh mesket buan gant ar boblañs c'halianek, kêrioù ha lec'hioù resis latinaet hag uhelidi germanek er reter dreist-holl. Cheñch-dicheñch eo an harz etre ar bed breton hag ar bed frank, daoust ma vez tro-dro d'ar Gwilen, abalamour d'ar brezelioù kaset etre an div bobl etre ar VIvet kantved hag an IXvet kantved. Brezhoneg a veze kaozeet gant un darn eus ar boblañs etre Pornizh ha Roz-an-Arvor a-raok an Xvet kantved. Un darn all, etre al linenn-mañ hag ul linenn lec'hiet pelloc'h er c'hornôg, a gaozee romaneg. En tu all d'al linenn-mañ, er reter, edod e Marzhioù Breizh, lakaet e plas da gentañ gant Karl Veur (war tachenn Roazhon, Naoned ha Gwened) hag ur wezh all gant Karl Voal (war tachenn Avranches ha Coutances goude feur-emglev Compiègne e 867). A-du emañ ar brasañ eus an arbennigourien da lavaret ne'z eus hogozik anv-lec'h brezhonek ebet er reter d'ar stêr Couesnon.\nEn takad az aio da Vreizh-Uhel e veze kaozeet ul latin pobl heñvel ouzh an hini kaozeet e lec'hioù all e Galia, ul latin levezonet gant ar galianeg evit ar c'heriaoueg hag an doare da zistagañ. Al levezonoù-se a oa bet orin cheñchamantoù a glever en holl yezhoù oil. Staonekaet e oa bet [k] da [ʃ] ((la) cantare aet da (go) chauntë, (fr) chanter), c'hwezhet e oa bet [b] da [v] ((la) faba aet da (go) feuve, (fr) fève) da vare ar Romaned moarvat. Diskaret e voe sistem an troadoù hag ar jener neptu adalek fin mare ar C'halianed-Romaned tra ma komañsed da implijet gerioù-mell. Pa oa deuet ar Franked o doa degaset o yezh, ar frankeg, hep dont a-benn d'ober eus outi yezh an holl. Ar c'hontrol zoken : tra ma oa un diglosiezh frankeg/latin e-pad tri c'hant vloaz e norzh Galia e oa deuet ar Franked d'ober muioc'h-mui gant al latin tamm-ha-tamm. Degaset o doa cheñchamantoù er yezh o-unan, o tegas gerioù nevez pe ouzhpenn hag o levezoniñ an distagadur.\nUr gwiskad all a zeuas gant Paotred an Norzh a oa deuet da breizhañ Breizh en VIIIvet kantved ha d'en em staliañ en IXvet kantved. Un nebeud gerioù norsek o doa degaset hag a glever c'hoazh e gallaoueg a-vremañ goude m'int niverusoc'h c'hoazh en normaneg. Evel gerioù norsek ar galleg e soñjer eo gerioù norsek ar gallaoueg amprestadennoù digant an normaneg neuze kar an holl zo boutin gant ar yezh-se. Gallout a reer menegiñ bouette pe boite "bouedenn besketa" a glever e Normandi ivez, e-kichen ur stumm boutinoc'h e baite diwar an norseg beita "peuraj, bouedenn da besketa". Un nebeud gerioù a seblant bezañ bet amprestet war eeun diwar an norseg avat, gerioù a denn d'an teknikoù merdeiñ kozh evel gueurde "kerdin da sevel un darn eus al lien" pe guiroie "gwiblenn".\nDisheñveladur ar gallaoueg[kemmañ | kemmañ ar vammenn]\nRestr:Https://commons.wikimedia.org/wiki/File:Sceau de Jean IV - Duc de Bretagne.png?uselang=fr\nAn duk Yann IV en doa meneget ar ger gallo evit ar wezh kentañ.\nAdalek an XIvet kantved e tisheñvelaer ar yezhoù oil diouzh ar romaneg ha d'ar mare-se ne oa ket ken bras an diforc'hioù etre ar yezhoù (pe kentoc'h ar rannyezhoù d'ar mare-se) hag ar pezh a zo bremañ. Amprestiñ a raed gerioù dizehan etre al langajoù ha eus un tu all ne'z eus ket kalz a roudoù skrivet eus outo dre ma veze skrivet en ur seurt koine lennegel etrerannyezhel boutin d'an darn hanternoz eus Bro-C'hall. N'eo nemet adalek an XIIIvet kantved e komañs ar c'hoine-se d'en em zisheñvelaat-krenn diouzh ar rannyezhoù evit mont da c'halleg al lez hag al levrioù avat. D'ar mare-se e komañs ar yezhoù oil da c'houzañv cheñchamantoù fonologel ha geriaoueg ha da bellaat an eil diouzh eben.\nRoudoù skrivet kentañ ar gallaoueg a zo eus an XIIvet kantved. Roman d'Aiquin zo ar ganaouenn-jestr nemeti eus Breizh, hag enni ez eus un nebeud termoù a glever e gallaoueg a-vremañ, evel s'aroter ("mont gant e hent") peotramant lours (ranganv perc'hennañ "o", par d'ar galleg leur). Al Livres des Manières, gant Etienne de Fougères a zo ennañ dibarderioù gallaouek ivez, evel enveier ("kas"), il deit ("rankout a ra") pe chasteaus ("kestell" : chatiaos e gallaoueg modern).\nUn destenn diwar Bloazdanevelloù Saint-Denis a veneg "Breizhiz brezhonek" (bretons bretonnants), ar pezh a ziskouez e oa (hag ez eus) eus Breizhiz nann-vrezhonek neuze. Atestet eo ar ger gallo e 1358 evit ar wezh kentañ, en un akt gant an duk Yann IV evit e deñzorer Georges Gicquel : "nostre general recepveur en Bretaigne gallou, salut" ("hon resever hollek e Breizh c'hallek, salud"). Da c'houde e c'heller lenn alies an dro-lavar-mañ peotramant Breizh-Uhel e skridoù ar Grennamzer.\nDizemglev zo da c'houzout ha mat eo lakaat panelloù-hent e gallaoueg, e-lec'h brezhoneg a-wechoù, ouzhpenn e brezhoneg gwechoù all. Hiziv an deiz ez eus gallaoueg war ar panelloù e Lozaog/Loudia, Noal-Bazeleg/Nouya ha Parzieg/Parczae.\nLod a zisklêr ez eo marv-mik e-touez an dud e kalz parrezioù, hag e vefe e gwirionez meur a barlant dindan an anvad "gallaoueg", da skouer ar mitaweg. Lod all a a eneb ouzh ar panelloù e brezhoneg dre ma lavaront ne veze ket komzet e Breizh-Uhel hag e vefe ur bihanniver eus ar vrezhonegerien. Tamallet e vezont alies d'ober eus ar gallaoueg un digarez da stourm ouzh implij ar brezhoneg war ar panelloù ofisiel.\nDizemglev zo a-zivout ster politikel ar stourm evit ar gallaoueg, dreist-holl a-berzh stourmerion vrezhon a zo a-enep ar gallaoueg.\nTachenn[kemmañ | kemmañ ar vammenn]\nTachenn istorel ar gallaoueg e Breizh a glot gant al linenn Loth er c'hornôg, nepell diouzh bevenn reter Breizh.\nHervez lod e klot tachenn ar gallaoueg gant bevennoù Breizh er reter.\nHervez lod all n'eus netra da welet (skol-veur Laval e Kebek).\nGant ar yezhoniour Alan Raude (1923–2017) e voe savet un doare-skrivañ evit ar gallaoueg anvet Écrire Le Gallo (ELG). Abaoe ez eus bet savet meur a zoare-skrivañ all.\nKeñveriañ ar sistemoù reizhskrivañ :\nDav eo din mont da welet anezhañ hiziv.\n(go) (fr) Institut du galo\n(go) (fr) Vous qenesséz un ptit de galo deja !\n(go) (fr) Lexilogos\n↑ (fr) Claude Bourel, Dictionnaire de gallo, Rennes, Rue des Scribes, 2004\n↑ (gd) Am Faclair Beag « Gall : Foreigner, stranger, especially a native of the south of Scotland or a Scot that cannot speak Gaelic. »\n↑ (fr) "Gallo" in Trésor de la langue française\n↑ (fr) Henriette Walter, Le français d'ici, de là, de là-bas, Le livre de poche, 2000, p. 113\n↑ 5,0 5,1 ha5,2 (fr) Nathalie Trehel-Tas, Parlons gallo : Langue et culture, L'Harmattan, 2007, 140 p. (ISBN 978-2-296-03247-7, BNF 41045853)\n↑ 6,0 6,1 ha6,2 (fr) Christian Leray et Ernestine Lorand, Dynamique interculturelle et autoformation : une histoire de vie en Pays gallo, Paris, L'Harmattan, coll. « Défi-formation », 1995, 385 p. (ISBN 2-7384-3377-4, BNF 35779104\n↑ 7,0 7,1 ha7,2 (fr) Hervé Abalain, Le français et les langues historiques de la France, Jean-Paul Gisserot, 2007, 317 p. (ISBN 978-2-87747-881-6)\n↑ (fr) [Rennes], « Le gallo n'est pas de l'ancien français [diell] ». Lennet d'an 12 a viz Mae 2022\n↑ 9,0 9,1 9,2 9,3 ha9,4 (fr) Peter A. Machonis, Histoire de la langue : Du latin à l'ancien français, University Press of America, 1990, 261 p. ((ISBN 978-0-8191-7874-9)), p. 149\n↑ (fr) CNDP Roazhon, « Contes et Légendes [diell] ». Lennet d'an 12 a viz Mae 2022\n↑ (fr) Henriette Walter, L'aventure des langues en Occident : Leur origine, leur histoire, leur géographie, Robert Laffont, 2013, 476 p. ((ISBN 978-2-221-12192-4))\n↑ 12,0 ha12,1 (fr) Jean-Paul Chauveau, Évolutions phonétiques en gallo, Paris, Centre national de la recherche scientifique, coll. « Sciences du langage », 1989, 293 p. (ISBN 2-222-04281-X, BNF 35063635)\n↑ (fr) Walther Wartburg, Hans-Erich Keller et Robert Geuljans, Bibliographie des dictionnaires patois galloromans : 1550-1967, Librairie Droz, coll. « Publications Romanes et Françaises », 1969, 376 p. (ISBN 978-2-600-02807-3)\n↑ 14,0 ha14,1 (fr) Carmen Alén Garabato et Henri Boyer, Les langues de France au XXIe siècle : vitalité sociolinguistique et dynamiques culturelles : [communications du colloque des 8 et 9 décembre 2006 organisé à l'Université Paul-Valéry], Paris, Harmattan, 2007, 304 p. (ISBN 978-2-296-03767-0), p. 204-205\n↑ (fr) Marcel Cohen, Regards sur la langue française, Société d'Édition d'Enseignement Supérieur, 1950\n↑ (fr) Gabriel Guillaume et Jean-Paul Chauveau, Atlas linguistique et ethnographique de la Bretagne romane, de l'Anjou et du Maine, CNRS, 1975, p. 5\n↑ (fr) Jean-Paul Chauveau, Le gallo : une présentation, vol. 2, Section de celtique, Faculté des lettres de Brest, Université de Bretagne occidentale, 1984, p. 154\n↑ 18,0 18,1 ha18,2 (fr) Hervé Abalain, Histoire de la langue bretonne, Paris, Jean-Paul Gisserot, 2000 (1re éd. 1995), 127 p. (ISBN 2-87747-523-9, BNF 37109740)\n↑ (fr) Philippe Blanchet, Introduction À la Complexité de L'enseignement Du Français Langue Étrangère, Peeters Publishers, 1998, 253 p. (ISBN 978-90-429-0234-3)\n↑ (fr) Patrik Deriano, Grammaire du gallo, Label LN, 2005, 457 p. (ISBN 978-2-915915-08-2)\n↑ (fr) Le GALLO, la langue britto-romane [diell]. Lennet d'ar 6 a viz Even 2022\n↑ 22,0 22,1 ha22,2 S. Jouin, « Communauté et diversité en Pays Gallo », Cahier des Annales de Normandie, 1983, p. 165-182\n↑ Gerioù galleg a zo bet lakaet da zave amañ dre m'eo ar galleg yezh vrudetañ kendalc'heg ar yezhoù oil\n↑ (en) Barry W. Cunliffe, John T. Koch, Celtic from the West: Alternative Perspectives from Archaeology, Genetics, Language, and Literature, Oxbow Books, 2010, (ISBN 184217410X), (ISBN 9781842174104), 384 p\n↑ 25,0 25,1 ha25,2 (fr) Léon Fleuriot. Les origines de la Bretagne. Paris, Payot, 1980. In-8°, 355 p\n↑ (fr) Patrick Galliou, Les Ossismes, Peuple de l'Occident gaulois, Coop Breizh, 2014, 484 p\n↑ 27,0 ha27,1 (fr) Yannick Pelletier, Une histoire de la Bretagne, Jean-Paul Gisserot, 1991, 127 p. (ISBN 978-2-87747-074-2)\n↑ Evel Beppolen, meneget gant Gregor Teurgn en e Istorioù\n↑ An anv Latimier a ziskouez e oa ezhomm da gaout jubennourien etre an div lodenn eus ar boblañs, sellet ouzh Fleuriot\n↑ François de Beaurepaire (r.skrid Yves Nédélec), Les Noms des communes et anciennes paroisses de la Manche, Paris, A. et J. Picard, 1986, 253 p. (ISBN 2-7084-0299-4, OCLC 15314425)\n↑ (fr) Jean-Christophe Cassard, Le Siècle des Vikings en Bretagne, Jean-Paul Gisserot, 1996, 120 p. (ISBN 978-2-87747-214-2)\n↑ (fr) AOSB, « Association d'opposition à la signalétique bilingue ». Lennet d'an 2 a viz Even 2022\n↑ (fr) Le Télégramme, « PANNEAUX BILINGUES. DU REUZ EN PAYS GALLO », 13.05.2005. Lennet d'an 2 a viz Even 2022\n↑ (fr) Les langues d'oïl\nAdtapet diwar « https://br.wikipedia.org/w/index.php?title=Gallaoueg&oldid=2000409 »\nKemmoù diwezhañ degaset d'ar bajenn-mañ d'an 17 Mez 2022, da 13:09.


2e couronne : l'offre de transport renforcée en septembre | GMVA\n2e couronne : l'offre de transport renforcée en septembre\nPep distro zo un digarez da rouedad treuzdougen an tolpad-kêrioù da ginnig gwellaennoù en e servij. Er blez-mañ e vo laket muioc’h a dizh get Kicéo pa vo kreñvaet muioc’h e rouedad linennoù tro-kêr, evit ma c’hello muioc’h a dud mont get ar bus..\nAdal miz Gwengolo e vo fonnusaet e rouedad get Kicéo, dreist-holl àral linennoù en eil hag en trede kurunenn. Er pleustr e vo muioc’h a veajoù bemdez àr al linennoù bus niv. 21, 22, 23 ha 25 a zeservij kumunioù Baden, ar Bonoù, Plougouvelen, Aradon, an Arvor-Baden, Surzhur ha Gregam.\nGet ar mem pal, an tolpad-kêrioù en deus grataet, asambl get Rannvro Breizh, kreñvaat ar c’hinnig àral linennoù kenveret get Breizhgo hag a zeservij douaroù Kolpoù, Lokmaria-Gregam, an Drinded-Surzhur, Sulnieg, Trevlean, Plaodren ha Stêrwenn (BZ 3, 8, 9 ha 11). Er mod-se e tiskouezan tolpad-kêrioù e vennantez da ziorren ur c’hinnig treuzdougen kempoell dre ar vro a-bezh, pa vo postet tost ur milion a euroioù oc’hpenn evit astennar c’hinnig-se.\nAg an emdroadurioù-se e kemero tro Kicéo evit kinnig un servij sklaeroc’h a-fet an hentadurioù, get eurioù hogozik digemm ag al Lun d’ar Gwener etre miz Gwengolo ha miz Mezheven. Diàr vremañ hag àr bep linenn e vo da nebeutañ c’hwec’h beaj mont/dont adal/trema Gwened bemdez e-pad ar sizhun (adal miz Gwengolo betek miz Mezheven) ha pemp beaj mont/dont d’ar Sadorn hag en hañv. Ar prizioùa chom evel ma oant.\nBUSOÙ DIGOUST EVIT SIZHUNIAD AN DILEC’HIIÑ\nAn dud a garo esaeiñ mod nevezar rouedad busoù a c’hello en ober aes etre ar 16 hag an 22 a viz Gwengolo.*\nE-pad Sizhuniad europat an dilec’hiiñ e vo laket digoust implij busoù ar roue-dad get an tolpad-kêrioù.\nE-keit-se ec’h eus raktreset meura obererezh e kumunioù an tolpad evit roiñ da ouiet d’an dud ec’h eus diskoulmoù arall evit chom hep implij e garr-tan. Aozet e vo oberoù marilhiñ evit chom hep bout laeret e velo hag abadennoù « diskar-pennoù » kement ha diskar ar raksoñjoù a c’hell bout a-zivout ar c’henweturiñ.\nHag en hañv-mañ\nEurioù all a vo kempennet get Kicéo adal ar 6 a viz Gouere betek ar 1añ a viz Gwengolo. Emaint el lec’hienn, en arload Kicéo hag er sturlevroù Kicéo (a c’heller tapout el lec’h Infobus pe en ti-kêr).\nEvit an hañv ivez e kinnigoù Kicéo teulioù-treuzdougen da implij koulz er bus hag er vag àr al linenn Sine-Barrarac’h/Gwened-Koulev. 2,50 € ar mont hepken ha 4 € ar mont-dont. Hag evit prientiñ an distro-skol e vo digoret an enskrivadurioù adal fin miz Mezheven e lec’hienn Kicéo, en Infobus hag e pennlec’h Kerniol.\nLec’hioù-gwerzh e www.kiceo.fr\nMuioc’h a ditouroù a-ziàr sizhuniad an dilec’hiiñ er magazin 360 enlinenn.


Ur gêriadenn eus ar gumun eo Kerizinen, e-kreizig-kreiz ar maezioù, war-hed 4,5 c'hilometr diouzh bourk Gwinevez. Eno e oa bet ganet Jeanne-Louise Ramone (1910-1995), ha hi bet o chom eno a-viskoazh, o vevañ en hec'h atantig 2 hektar. Lavaret he doa he doa gwelet Jezuz hag ar Werc'hez Vari etre 1938 ha 1965, hag e oa bet graet kemennadennoù dezhi ganto alies. A-hed ar bloavezhioù e oa bet muioc'h-mui a dud o pediñ eno hag o treiñ ouzh Doue, ha padout a ra betek an deiz hiziv. E 1952 e oa krog ur stivell da redek, ha n'eo ket aet da hesk abaoe.\nDiazezet e oa bet ar Gevredigezh Mignoned Kerizinen e 1972 gant asant Jeanne-Louise Ramone.\nEr gevredigezh-se ez eus ouzhpenn 5000 a izili, ha renet eo gant 25 melestrour. Klask a ra derc'hel domani Itron Varia Gerizinen e ratre hag ober diouzh ma vo gallet pediñ ha degemer ar birc'hirined eno. Gant ar gevredigezh ez eo meret ivez al lec'h pirc'hirinded, tra ma vez graet war-dro ar bevaat speredel gant ar gumuniezh-pediñ a zo o chom eno.\nUn ti-pediñ bras, 1200 plas ennañ, kinklet gant gwerennoù-livet kaer-meurbet, a vez digor a-hed ar bloaz. Bemdez e lavarer ar Rozera ennañ da 3e00 goude kreisteiz, ha bep miz e vez ur vodadeg vras evit pediñ.\nGweladenniñ an domani (stivell, ti-pediñ, ti Jeanne-Louise eus 9e00 diouzh ar mintin da 7e00 goude kreisteiz). Digoust eo ar gweladennoù. Gallout a reer piknikañ war al lec'h. Bannañ a reer ur film.\nPrezidant : Joseph LE HIR\nPennsekretourez : Anne CALIES\nBesprezidanted : Jean-François QUEFFELLEC, François TRIBOULET, Alain LERAY, Robert MAGRE, Antoine VILLEMAN, Françoise MEZI.\nTeñzorierez : Yvette VASSEUR\nKevredigezh Mignoned Kerizinen\nLec'hienn internet : http://kerizinen.free.fr/


Studiolo Isabella d'Este - Wikipedia\nAr Menez Parnassos gant Andrea Mantegna\nMinerve chassant les Vices du jardin de la Vertu, gant Mantegna\nLe Combat de l'Amour et de la Chasteté, gant Pietro Perugino.\nRen Comus gant Lorenzo Costa.\nAlegorienn lez Isabella d'Este, gant Lorenzo Costa\nStudiolo Isabella d'Este zu ur c'habined marzoù savet evit an dugez Isabella d'Este, e diabarzh palez duged Mantova, da gentañ en estaj nobl pe piano nobile ar c'hastell anvet Castello San Giorgio, ha goude, adal 1523, en ti-annez anvet Corte Vecchia.\nD'an 12 a viz C'hwevrer 1490 eo e timezas Francesco II di Mantova da Isabella d'Este. Neuze ez eas da chom da gastell Sant Jord (Castello di San Giorgio) Mantova. Eno e oa-hi o chom er piano nobile, nepell diouzh Kambr ar Priedoù livet gant Mantegna). Kempenn a reas-hi daou bezhig eno eviti hec'h-unan. Unan a oa ur studiolo (adalek 1490 moarvat). Eno e tegemere he c'houviidi dirak alegoriennoù livet gant Andrea Mantegna, Perugino, Corregio ha Lorenzo Costa. Ar pezhig all, la grotta (kentañ meneg anezhañ a oa en 1498), a denne d'ur vougev dindan an douar.\nDastumet e voe gant Isabella d'Este en e studiolo, hervez giz an amzer e lezioù Italia, traezoù a bep seurt a blije dezhi, hag alegoriennoù urzhiet digant Mantegna. En aner e c'houlennas oberennoù digant Giovanni Bellini, Leonardo da Vinci ha Francesco Francia; ne deuas a-benn da gaout, e 1505, bemet taolenn Perugino, Ar Stourm entre ar Garantez hag an Diorged. Pa varvas Mantegna, ha n'en devoa graet nemet un tamm eus al labour goulennet, eo Lorenzo Costa an hini a gendalc'has gant al labour\nAlberta De Nicolò Salmazo, Mantegna (1996). Troet e galleg gant Francis Moulinat ha Lorenzo Pericolo (1997), evit an dastumad " Maîtres de l'art", Gallimard Electa, Milan (ISBN 2 07 015047 X)\nKambr ar Priedoù\nAdtapet diwar « https://br.wikipedia.org/w/index.php?title=Studiolo_Isabella_d%27Este&oldid=1990863 »\nKemmoù diwezhañ degaset d'ar bajenn-mañ d'an 4 Mae 2022, da 16:35.


Jezuz kinniget en Templ / In Purificatione beatae Mariae Virginis - Tiegezh Santez Anna\nD'an 2 a viz C'hwevrer * ***Stumm dreistordinal↓\nStumm ordinal: Jezuz kinniget en Templ\nHag a-benn an deizioù merket evit ar buridigezh, hervez Lezenn Voizez, er c’hasjont da Jeruzalem, da vezañ kinniget d’an Aotrou, evel ma'z eo skrivet e Lezenn an Aotrou: «Pep mab kentañ-ganet a vo gouestlet d’an Aotrou», ha da reiñ ur prof, hervez ma'z eo lavaret e Lezenn an Aotrou : «Ur re durzhunelled, pe ziv goulm yaouank.» Ha bez’ e oa e Jeruzalem un den, e anv Simeon; hag an den-se a oa reizh hag a zoujañs Doue, hag a c'hortoze frealzidigezh Israel; hag ar Spered Santel a oa gantañ. Disklêriet e oa bet dezhañ gant ar Spered Santel ne welje ket ar marv, a-raok dezhañ gwelout Krist an Aotrou. Lusket gant ar Spered, e teuas d’an Templ, ha pa voe degaset ar bugel Jezuz gant e gerent evit ober diouzh kustumoù al Lezenn en e geñver, er c’hemeras etre e zivrec'h hag e vennigas Doue en ur lavarout: «Bremañ, o Mestr, lezit ho servijer, hervez ho komz, da dremen e peoc'h; rak gwelet o deus va daoulagad ho silvidigezh, an hini hoc'h eus aozet dirak an holl bobloù, gouloù da sklêrijennañ ar broadoù ha klod evit ho pobl Israel.» E dad hag e vamm a estlamme ouzh ar pezh a lavared diwar e benn. Ha Simeon o bennigas hag a lavaras da Vari, e vamm: «Gwel ! Hemañ a zo lakaet da vezañ diskar hag adsav evit kalz en Israel, ha da vezañ an arouez a enebiezh. Ha te a vo treuzet da ene gant ar c'hleze, ma vo diskuliet mennozhioù kalz a galonoù.» Hag e oa ivez un diouganerez, Anna, merc'h Fanouel, eus meuriad Aser. Erru e oa kozh-bras. Goude hec'h eured he devoa bevet seizh vloaz gant he gwaz. Ha neuze chomet intañvez hag erru en oad a bevar-ugent vloaz, ne dec'he ket diouzh an Templ, o servijañ Doue noz-deiz, gant yun ha pedenn. O tegouezhout d’an ampoent, e stagas da veuliñ Doue ha da gomz eus ar bugel ouzh kement hini a c'hortoze dieubidigezh Jeruzalem. Ha goude bezañ sevenet pep tra, hervez Lezenn an Aotrou, e tistrojont da C'halilea, da Nazared, o c'hêr. Ar bugel a greske hag a greñvae, leun a furnez, ha gras Doue a oa warnañ.\nag e komzas an Aotrou ouzh Moizez en ur lavarout : «Santela din pep mab henañ, pep kentañ-ganet a-douez mibion Israel; tud ha loened a zo din.» Hag e lavaras Moizez d’ar Bobl: «Kounait an deiz-se em boa ho tennet eus Bro-Egipt, eus an ti-sklaved. Ya, gant ur c'hreñv a zorn en deus ho tennet an Aotrou ale-hont. Ne vo ket debret bara goet. Ha p’en devo da gaset an Aotrou da vro gKanaaniz, evel m’en deus grataet dit ha d’az tadoù, hag he roet dit, e kinnigi pep mab kentañ-ganet d’an Aotrou, ha pep kentañ-ganet torad al loened ac'h eus ; ar maled a zo d’an Aotrou. Met pep kentañ-ganet an azen a zaspreni gant un oan, ha mar n’en dasprenez ket, e torri dezhañ e c'houzoug ; ha pep mab henañ-den e-touez da vibion a zaspreni."\ngoude bezañ benniget ar gouleier: antifonenn Lukaz 2,32\nKempennit ho kambr, o Sion, ha degemerit ar C'hrist Roue, kemerit etre ho tivrec'h Mari, dor an Neñv, rak dougen a ra ar Roue a glod, ar sklêrijenn nevez. Ar Werc'hez a zeu d'an templ, ganti en he daouarn he Mab ganet a-raok gouloù deiz. Simeon, ouzh e gemer en e zivrec'h, a zisklerias d'ar pobloù eo Eñ mestr ar vuhez hag ar marv, ha Salver ar bed.\nSimeon a voe lavaret dezhañ gant ar Spered Santel ne zeufe ket dezhañ ar marv a-raok m'en dije gwelet Krist an Aotroù. Ha pa zegase e gerent ar bugel d'an templ, e kemeras anezhañ etre e zivrec'h hag e vennigas Doue en ur lavarout: Bremañ, Aotroù, e c'hellit lezel ho kwazier da vont e peoc'h.\nGouel Hon Salver Kinniget en Templ * E-barzh Buhez ar Sent an tad Y.V. Perrot e kaver evit ar gouel-se: "Ar beleg an evoa douget mab Mari ne ouie ket pebez tenzor a oa bel gantan être e zivrec'h ...\nPublié dans Breizh da Jezuz, Gouel Maria ar Goulou, Gouelioù, Gregorian, Liderezh, Messe, Nedeleg, Nedeleg - Noël, Oferenn, Sainte Liturgie, Sulvezhioù


Kenteliou brezounek - Wikipedia\nKenteliou brezounek zo ul levr skol a oa bet savet gant Jean-Marie Apprioual (1842-1906), alias "Frère Constantius", evit kelenn galleg dre ar brezhoneg er skolioù kristen. « Méthode de Landivisiau » a reer alies e galleg eus al levr-se.\nDaou levr a oa e gwirionez.\nKenteliou brezounek da drei e gallek – Enseignement du français par le breton – Livre de l'élève, graet evit ar vugale, embannet e 1899 ; n'eus ennañ nemet rolloù gerioù ha testennoù brezhonek, gant ur c'heriaoueg brezhoneg-galleg er fin.\nKenteliou brezounek troet e gallek – Enseignement du français par le breton – Livre du maître, graet evit ar vistri-skol, embannet e 1900 ; ennañ e adkaver rolloù gerioù ha testennoù brezhonek al levr evit ar vugale, gant un droidigezh anezho e galleg.\nDre ma oa savet al levr gant ur beleg hag evit ar skolioù kristen e tenn ar braz eus an testennoù-se d'ar relijion gatolik (Doue eo ger kentañ ar gentel gentañ, da skouer).\nUr stumm berraet eus an oberenn-se a voe embannet, dindan an titl Abrégé de la méthode de Landivisiau, gant ur bodad anvet Comité de préservation du breton armoricain hag a oa ur skourr eus an Association bretonne. Frañsez Vallée a oa er bodad-se.\nKenteliou brezounek da drei e gallek. Kavet : 18 Du 19.\nKenteliou brezounek troet e gallek. Kavet : 18 Du 19.\nAdtapet diwar « https://br.wikipedia.org/w/index.php?title=Kenteliou_brezounek&oldid=1856900 »\nIstor ar brezhoneg\nKemmoù diwezhañ degaset d'ar bajenn-mañ d'an 18 Du 2019, da 11:04.


Pajenn:Perrot - Bue ar Zent.djvu/889 - Wikimammenn\nPajenn:Perrot - Bue ar Zent.djvu/889\nGwerc’hez (VIet kantved)\nTarsila a oa moëreb da zant Gregor. Setu aman penôs e ra ar pab bras-ze he meuleudi en e skridou.\nMa zad, emezan, en devoa ter c’hoar ; o zer e rejont da Zoue al le da viret o gwerc’hded.\nBurzudus oa gwelet pegen prim e kerzent war hent ar zantelez, an eil o rei skouer vat d’eben. Koulskoude, ar blaveziou, dre ma tremenent, a zigasas kemm bras etreze. Tarsila hag Emiliana e kreske kement enne karante Doue, ma c’helled lavaret e oa o eneou er baradoz, ha ne oa ken nemet o c’horfou war an douar.\nMes Gordiana, dre he dievezted, he devoa lezet da yenât ar garante virvidik he devoa er penn kentan. Dont a reas da vezan lôsk en servij Doue, ha karante ar bed a stagas ouz he c’halon.\nTarsila a wele ar chenchamant-se gant tristidigez, hag alïes e lavare da Emiliana : « Gwelet awalc’h a ran eman hon c’hoar o trei kein d’imp. Re a zarempred he deus gant an dud diavêz, ha ne dôl ket evez, evel m’eo dleet, evit miret he c’halon distag diouz ar bed. »\nGourdrouz a rênt anezi goustadik, ha diskouez a rênt d’ezi pegen amzere e oa gwelet eur plac’h hag he devoa grêt le, evelti, da viret he gwerc’hded, o ’n em drei gant ar bed. Gordiana a ziskoueze kaout c’hoant da heuilh ar c’henteliou mat roët d’ezi. Lavaret a rê e vije furoc’h en amzer da zont, mes an dra-ze ne bade ket pell. Goude ma veze bet eur pennad war evez, en em dôle adarre da zarampredi, gwasoc’h-gwaz, merc’hed ar bed, hag e teue da vezan henvel oute.\nTarsila oa an troetan gant ar beden, hag ar c’haletan ouz he c’horf ; pignet e oa uhel en skeul ar zantelez.\nEun nozvez, dre he hunvre, e welas an den mat Felix, ma zad-kunv. Heman a ziskouezas d’ezi eur palez, eur sklerder dudius ebarz hag a lavaras d’ezi : « Deut, er sklerijen-man e tlean ho tigemer. »\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/889&oldid=141207 »


Mousteroù-Raez - Wikipedia\nAn iliz katolik gwelet eus ur prad.\nBourc'hnevez-Raez (betek 2015)\nPornizh (abaoe 2015)\n1 703 ann. (2018)\n47° 03′ 46″ Norzh\n2° 00′ 04″ Kornôg / 47.0628, -2.001\nMousteroù-Raez a zo ur gumun eus Breizh, e kanton Pornizh, e Liger-Atlantel, e gevred ar vro.\n5 Emdroadur ar boblañs abaoe 1801\nKrouet e voe kumun Mousteroù-Raez e 1790 diwar ar barrez katolik. Lakaet e voe e Kanton Arzhon hag e Bann Pembo. E 1800 e voe lakaet en Arondisamant Pembo. Lakaet e voe e Kanton Bourc'hnevez e 1801.\nE 1815 e voe staget kumun Prigny ouzh kumun Mousteroù-Raez .\nKrouet e voe kumun Kerverner-Raez e 1863 diwar ul lodenn eus tiriad kumun Mousteroù .\n35 gwaz ag ar gumun a gollas o buhez abalamour d'ar brezel, d.l.e. 4,67 % eus he foblañs e 1911 .\nLakaet e voe ar gumun e Kanton Pornizh pa voe diskaret Kanton Bourc'hnevez-Raez e 2014 .\nChapel Prigny, XIvet kantved, iliz-parrez gwechall,\nIliz katolik Sant Pêr, XIvet kantved, bet adsavet er XVIvet kantved.\nDianv tremen 14\nHollad tremen 60\nMarvet int e-pad an Eil Brezel-bed. An holl a varvas d'ar 17 a viz Even 1940 pa voe kaset d'ar strad ar mordreizher RMS Lancastria eus ar Rouantelezh-Unanet e donvor Sant-Nazer, nemet unan, ul Letanant eus ar Morlu, marvet e dibenn miz Meurzh 1942, goude an Oberiadenn Chariot.\nWar lez ar Meurvor Atlantel emañ Mousteroù-Raez.\nEmdroadur ar boblañs abaoe 1801Aozañ\n(br) Mousteroù-Raez war al lec'hienn Geobreizh\n↑ Cassini - EHESS - Fichenn kumun Mousteroù-Raez\n↑ Cassini - EHESS - Fichenn kumun Prigny\n↑ Cassini - EHESS - Fichenn kumun Kerverner-Raez\nAdtapet diwar « https://br.wikipedia.org/w/index.php?title=Mousteroù-Raez&oldid=1824918 »\nDernière modification le 10 Gen 2019, à 23:22\nKemmoù diwezhañ degaset d'ar bajenn-mañ d'an 10 Gen 2019, da 23:22.


Josef Dobrovský (ganet d'ar 17 a viz Eost 1753 - marv d'ar 6 a viz Genver 1829 e Brno) a oa ur yezhoniour hag un istorour tchek, unan eus an dud pouezusañ en emsav broadel tchek e deroù an XIXvet kantved.\nGanet e voe en Hungaria, pa oa soudard e dad eno. Mont a reas da skol-veur Praha, da studiañ prederouriezh ha doueoniezh. Mont a reas da Jezuist e Brno goude se. Met distreiñ a reas da Braha e 1773, pa voe divodet urzh ar Jezuisted er broioù tchek. Eno e kendalc'has da studiañ doueoniezh. Dont a reas da vezañ kelenner-ti evit tud eus an noblañs.\nNeuze e krogas da sevel labourioù skiantel diwar-benn an tchekeg, istor ar yezh hag al lennegezh, ar yezhoù slavek all, ha sevel a reas ur yezhadur diazez eus an tchekeg. Beajiñ a reas dre veur a vro en Europa da glask dornskridoù tchekek e levraouegoù kêrioù bras reter ha hanternoz Europa (Stockholm, Sant-Petersbourg ...). En alamaneg hag e latin e savas an darn vrasañ eus e labourioù rak er yezh-se e skrive an dud uhel er broioù tchek en amzer-se ha ne oa an tchekeg evitañ nemet un danvez studi, ne oa ket ur yezh da adsevel. Bez' e voe evelkent unan eus ar re a savas Mirdi Broadel Tchekia hag Kevredigezh Roueel Tchek ar Skiantoù.\nGeschichte der böhmischen Sprache und Literatur (Istor an tchekeg hag e lennegezh, 1792)\nDeutsch-böhmisches Wörterbuch (geriadur alamaneg-tchekeg, 1802)\nAusführliches Lehrgebäude der böhmischen Sprache (Yezhadur an tchekeg, 1809)\nInstitutiones linguae Slavicae dialecti veteris, tj. Základy jazyka staroslověnského (Diazezoù an henslaveg, 1822)\nAdtapet diwar « https://br.wikipedia.org/w/index.php?title=Josef_Dobrovský&oldid=1809970 »\nDernière modification le 3 Du 2018, à 19:02\nKemmoù diwezhañ degaset d'ar bajenn-mañ d'an 3 Du 2018, da 19:02.


CBGB & OMFUG a oa ur sal sonadegoù staliet e niv. 315 Bowery e Manhattan (New York). Anv klok ar sal a oa : Country, Bluegrass, and Blues and Other Music For Uplifting Gormandizers. Perc'hennet e oa gant Hilly Kristal (23 a viz Gwengolo 1931 - 27 a viz Eost 2007). Krouet eo bet e miz Kerzu 1973, ha serret d'an 31 a viz Here 2006. Krouet e oa bet evit kinnig sonerezhioù a bep seurt, met deuet e oa da vezañ brudet e dibenn ar bloavezhioù 1970 pa oa bet kinniget enni ar strolladoù punk amerikan kentañ evel Ramones, Blondie, Television pe c'hoazh Talking Heads.\nIstor ar salAozañ\nDigeriñ a reas ar sal e miz Kerzu 1973. Kempennet e oa bet gant Hilly Kristal : a-raok e oa anvet « Palace Bar ». 370 m² a oa ment ar sal, da lavaret eo e oa sal vrasañ ar c'harter, neuze e soñjas e c'hallfe degemer enni tud entanet gant sonerezh country, bluegrass pe blues. Met diaes e voe dezhañ. Ar strolladoù kentañ a sonas e-barzh a voe Wayne County and the Electric Chairs ha Suicide, ur wech serret Mercer Arts Center (miz Eost 1973). Nepell goude ez eas izili ar strollad Television e darempred gantañ, hag ur sonadeg a rojont er sal d'an 31 a viz Meurzh 1974. Daoust ma tremenas fall an traoù e teuas a-benn manager ar strollad da gendrechiñ Kristal da zegemer anezho en-dro. Seniñ a rejont ur wech ouzhpenn neuze, asambles gant Ramones. Ramones ha Blondie a grogas da reiñ sonadegoù enni azalek miz Eost 1974. Patti Smith a roas he sonadeg kentañ enni d'ar 14 a viz C'hwevrer 1975. Da heul e teuas ivez Mink DeVille, Blondie, Talking Heads, The Fleshtones ha meur a strollad all. Dreistvevañ a reas sal Kristal er bloavezhioù 1980, hag enni e tiwanas ar seurt sonerezh anvet punk hardcore. Bep Sul e teue strolladoù punk hardcore da seniñ evit netra, hag e-pad an endervezh a-bezh. Tamm-ha-tamm ez eas an traoù war washaat abalamour d'ar feulster a oa e-pad koulz ha tro-dro d'ar sonadegoù. Kristal a nac'has neuze ma sonfe seurt strolladoù en e sal, hag azalek 1990 ne voe strollad hardcore pe punk ebet a sonas enni. E-touez ar strolladoù punk hardcore a sonas er CBGB emañ : Gorilla Biscuits, Cro Mags, Agnostic Front, Sick Of It All, Rest In Pieces, Warzone, Urban Waste, Youth Of Today, Murphy's Law, Leeway, Sheer Terror, Killing Time ha Bad Brains. Koulskoude ne oa bet embannet reolenn sklaer ebet, hag ur snadeg punk hardcore a voe aozet d'an 3 a viz Gouere 2005. Enni e kemeras perzh Killing Time, Bulldoze, Underdog, Subzero, Homicidal, Billyclub Sandwich, Icepick hag Aggressive Threat. E miz Eost 2005 e tivizas Bowery Residents Committee (ur gevredigezh he fal sikour an tud hep to nag aoz, hag a oa perc'henn war ar sal) chom hep astenn al lizher-feurm, dre ma ne oa ket paeet ar feurm. Klemmoù a voe, met ne voe tamm sikour ebet a-berzh maer New York, Michael Bloomberg e anv, neuze e tivizas Kristal leuskel an traoù da vont e miz Kerzu 2005. Un emglev a gavas gant ar perc'henn ha chom a reas digor ar sal betek ar 15 a viz Here 2006. Evit dont a-benn a rankas Kristal chom a-sav gant e c'houlenn lakaat CBGB da vezañ renket e-touez ar savadurioù istorel.\nCBGB en deiz goude ma vefe bet serret : 16 a viz Du 2006\nA-raok ma serrfe e teuas strolladoù liesseurt da seniñ enni en-dro: Sonic Youth, Dead Kennedys, Sick Of It All, Murphy's Law, Agnostic Front, Debbie Harry ha Chris Stein ( Blondie) ha Bad Brains. Ar sonadeg ziwezhañ a voe roet gant Patti Smith. Fellout a rae da Hilly Kristal digeriñ ur sal gant ar memes anv e Las Vegas, met mervel a reas a-raok dont a-benn da gas e raktres da benn. Hiziv an deiz eo deuet d a vezañ un diskouezva anvet Morisson Hotel. Nepell emañ "Joey Ramone Place".\nStrolladoù bet o seniñ er CBGBAozañ\nWayne County (pe Jayne County)\nAdtapet diwar « https://br.wikipedia.org/w/index.php?title=CBGB&oldid=1906058 »\nDernière modification le 5 Gou 2021, à 20:22\nKemmoù diwezhañ degaset d'ar bajenn-mañ d'an 5 Gou 2021, da 20:22.


Bannoù-treset: Paotr Louarn, 2- Roll pennañ\nAmañ emaoc'h :Degemer » Levrioù » Bannoù treset » Paotr Louarn, 2- Roll pennañ\nUr c’hrennard o vevañ e Roazhon eo Paol. Dont a raio da vezañ un den-louarn goude bezañ bet strobinellet. Plijet-bras eo er penn-kentañ met dreistgalloudoù ar paotr a lakao anezhañ diaes buan a-walc'h.\nSed'aze, Paol. Ur paotr louarn out deuet da vezañ.\nRet e vo dit kompren n'eo ket a-drugarez d'ur gwiskamant e vezer un haroz.\nDa betra servij galloudoù-hud p'emañ da washañ haroz te da-unan ?\nUr wech ganet, n'eo ket nemet an deroù.


Frederig III Alamagn - Wikipedia\nFrederig III Alamagn\nFrederig III Alamagn, pe Friedrich Wilhelm Nikolaus Karl von Preußen, pe ivez Friedrich III von Deutschland en alamaneg, ganet d'an 18 a viz Here 1831 e Potsdam, e Prusia, ha marvet d'ar 15 a viz Mezheven 1888 e Postdam ivez, a oa roue Prusia hag impalaer alaman.\nFriedrich III Alamagn e 1888\nMab e oa d'an impalaer Gwilherm Iañ ha d'e bried, ar briñsez Augusta von Sachsen-Weimar-Eisenach (1811-1890). A-berzh e dad e oa mab-bihan Friedrich Wilhelm III Prusia (1770-1840), roue Prusia, ha d'e bried Luise von Mecklenburg-Strelitz (1776-1810), hag a-berzh e vamm e oa mab-bihan d'an dug-meur Karl Friedrich von Sachsen-Weimar-Eisenach (1783-1853) ha d'e bried an dugez-veur Maria Pavlovna Russia (1786-1859).\nPerzh a gemeras e Brezel 1870-1871 evel feldherr ("jeneral").\nRen a reas adalek an 9 a viz Meurzh, war-lerc'h marv e dad, betek ar 15 a viz Mezheven 1888, rak mervel a reas tri miz war-lerc'h e dad. Eizhvet roue Prusia e voe, hag an eil kaiser ("impalaer") alaman.\nDimeziñ a reas Friedrich e miz Genver 1858 e Londrez da Victoria von Sachsen-Coburg-Gotha (1840-1901), a oa merc'h d'ar rouanez Victoria (1819-1901), rouanez Bro-Saoz, ha d'e bried Albert von Sachsen-Coburg-Gotha (1819-1861).\nEizh bugel o doe Friedrich ha Victoria, daou anezho a varvas a-raok o c'hrennoad :\nHeinrich von Preußen (1862-1929), priñs a Brusia hag Alamagn hag a zimezas da Irene von Hessen-Darmstadt (1866-1953) ;\nViktoria von Preußen (1866-1929), priñsez a Brusia hag Alamagn, a zimezas da gentañ d'ar priñs Adolf von Schaumburg-Lippe (1859-1917), rejant priñselezh Lippe, a-raok addimeziñ d'ar repuad rus gwenn Aleksandr Zoubkoff (1901-1936) ;\nAdtapet diwar « https://br.wikipedia.org/w/index.php?title=Frederig_III_Alamagn&oldid=1790322 »\nKemm diwezhañ d'an 20 Ebr 2018 da 16:18\nKemmoù diwezhañ degaset d'ar bajenn-mañ d'an 20 Ebr 2018, da 16:18.


J'attendrai... (kanaouenn gant Rina Ketty) - Wikipedia\nJ'attendrai... (kanaouenn gant Rina Ketty)\n(Adkaset eus J'attendrai (kanaouenn gant Rina Ketty))\nJ'attendrai... (Gortoz a rin... e brezhoneg) zo ur ganaouenn c'hallek krouet an ton anezhi gant ar sonaozour italian Dino Olivieri e 1937, Tornerai he zitl da gentañ-penn. Kentañ gerioù anezhi bet savet gant Nino Rastelli a voe azasaet gant Louis Poterat diwezhatoc'hik.\nGant Rina Ketty e voe kanet hag enrollet (Pladenn Pathé - n° PA 1477 - 1938) evit ar wech kentañ e 1938, o tegas brud d'ar ganourez c'hall.\nEn abeg d'he fozioù melkonius ("J'attendrai, le jour et la nuit, j'attendrai toujours, ton retour." "Gortoz 'rin, noz-deiz, atav 'c'hortozin, ma vi distro" e brezhoneg.) e reas berzh bras ar ganaouenn e-pad an Eil Brezel-Bed, ur prantad ma c'hortoze hogos an holl diegezhioù distro un den karet aet d'an emgann d'un tu bennak.\nTri bloaz ha daou-ugent diwezhatoc'h e voe tu d'he c'hlevet c'hoazh, er film Das Boot sevenet e 1981 gant ar filmaozour alaman Wolfgang Petersen.\n1 Arzourien all\n2 Ar sonerien\nAdkanet eo bet gant Tino Rossi ha Jean Sablon peurgetket. Gant Dalida e oa bet adroet buhez da J'attendrai... e 1975, disco he doare penn-da-benn.\nE 1966 e oa deuet e-maez ur ganaouenn all J'attendrai hec'h anv ivez : disheñvel-mik e oa diouzh hini Rina Ketty dre ma oa bet azasaet evit Claude François diwar Reach Out I'll Be There gant Four Tops.\nEnrolladur orin J'attendrai... gant Rina Ketty.\nJ'attendrai... kanet gant Dalida en Olympia e 1977.\nAdtapet diwar « https://br.wikipedia.org/w/index.php?title=J%27attendrai..._(kanaouenn_gant_Rina_Ketty)&oldid=1821735 »\nKemmoù diwezhañ degaset d'ar bajenn-mañ d'an 10 Gen 2019, da 16:50.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/39 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/39\nSANT VAZE, XV.\nnoun, o tiski doctrinou hag a zo gourc’hemenou tud.\n(10) Hag o veza galvet ar bobl, hen a lavaraz dezhe : Klevit ha comprenit an dra-man : (11) N’eo ket ar pez a ia er genou eo a souil an den ; mes ar pez a zeu er meaz euz ar genou, setu eno ar pez a souil an den.\n(15) Neuze Per, o komz outhan, a lavaraz : Displeg deomp ar barabolen-ze. (16) Ha Jesus a lavaraz : Daoust ha c’houi ive a zo c’hoas hep intentamant ? (17) Ha na gomprenit-hu ket c’hoas penaos kement a ia er genou a zisken er c’hov, hag a vez taolet el leac’hiou distro. (18) Mes ar pez a zeu er meaz euz ar genou, a zeu euz ar galon, hag an traou-ze eo ar re a souil an den. (19) Rag euz ar galon eo e teu ar sonjezonou fall, al lazerezou, an avoultriajou, al libertinach, al laeronsiou, ar fals testeniou, ar blasphemou. (20) Setu eno an traou a souil an den ; mes debri hep beza gwalc’het he zaouarn na souil ket an den.\n(21) Ha Jesus a ieaz ac’hane, hag en em dennaz e costeziou Tir ha Sidon. (22) Ha setu eur vreg euz a Ganaan, hag a zeue euz ar c’hosteziou-ze, a griaz, o lavaret dezhan : Aotrou, mab David ! bez truez ouzin ! va merc’h a zo gwall-dourmantet gant an drouk-spered. (23) Mes hen na respontaz ger e-bed dezhi. Hag he ziskibien a dostaaz, hag a bedaz anezhan, en eur lavaret : Kas anezhi kuit, rag crial a ra var hon learc’h. (24) Hag hen a respontaz : N’oun bet kasset nemed etrezeg an denved kollet euz a di Israel. (25) Neuze hi a dostaaz, hag en em brosternaz, en eur lavaret : Aotrou ! sicour ac’hanoun. (26) Hen a respontaz : N’eo ket mad kemeret bara ar vugale, hag hen teurel d’ar chass bihan. (27) Mes hi a lavaraz : Gwir eo, Aotrou ! koulskoude ar chass bihan a zebr ar bruzun a gwez divar daol ho mistri. (28) Neuze Jesus a respontaz hag a lavaraz dezhi : Greg ! da feiz a zo braz ; ra vezo great d’id evel ma c’hoanteez. Hag he merc’h a oe iac’heet var an heur-ze.\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/39&oldid=125515 »


Benghazi (بنغازي, binghāzī en arabeg) zo ur gêr vras eus Libia hag ur porzh en arvor reter ar vro-se. An eil kêr vrasañ eo e Libia.\nSavet e voe ur gêr eno gant an Henc'hresianed war-dro ar bloavezh 525 kent JK, anvet Euesperides. Annezet e voe gant Gresianed eta, Romaned hag Arabed goude-se, adalek 642. E 1578 e voe aloubet gant an Durked. E 1911 e tremenas etre krabanoù an Italianed. Gouzañv a reas kalz kêr e-pad an Eil Brezel-bed. Kresket eo buan he foblañs abaoe ar bloavezhioù 1960, pa voe kroget da gorvoiñ an tireoul a gaver e dezerzhioù kreisteiz Libia.\nDont a reas ar gêr da vezañ kavell brezel diabarzh Libia e 2011. D'an 19 a viz C'hwevrer 2011 e voe lazhet un hanter-kant den bennak gant an arme. En holl e voe lazhet 173 den e pevar devezh. Antronoz e voe hejet kêr gant emgannoù taer ha kouezhañ a reas etre daouarn an emsavidi. A-raok mont kuit avat e oa sevenet meur a dorfed gant arme ha polis ar c'horonal Kadhafi.\n13 Hours: The Secret Soldiers of Benghazi, gant Michael Bay, 2016\n↑ Hervez Human Rights Watch\nAdtapet diwar « https://br.wikipedia.org/w/index.php?title=Benghazi&oldid=1838592 »\nDernière modification le 11 Mez 2019, à 06:55\nKemmoù diwezhañ degaset d'ar bajenn-mañ d'an 11 Mez 2019, da 06:55.


Hebreos 11 CCO - Jial lɨ́ɨˊ mɨ˜ dseángˈˉ - Bible Gateway\nHebreos 11 Chinanteco de Comaltepec (CCO)\nJial lɨ́ɨˊ mɨ˜ dseángˈˉ jáˈˉ lɨ́ɨngˋ dseaˋ júuˆ quiáˈˉ Fidiéeˇ\n11 Jo̱ e labaˈ fɨ́ɨˉguɨ́ɨ ˈnʉ́ˈˋ, dseaˋ rúˈˋnaaˈ dseaˋ quiáˈˉ Dseaˋ Jmáangˉ, e mɨ˜ jaangˋ dseaˋ dseángˈˉ jáˈˉ lɨ́ɨiñˋ júuˆ quiáˈˉ Fidiéeˇ, jo̱baˈ dseángˈˉ nɨtab˜ dsíirˊ jóng e nijmitib˜ dseaˋ do jaléˈˋ júuˆ e sɨ́ˈˋreiñˈ, jo̱guɨ dseángˈˉ lafaˈ nɨcaˈímˈˋbre lají̱i̱ˈ˜ e nɨcamɨrˊ do nañiˊ faˈ jaˋ mɨˊ níˋrer. 2 Jo̱ eáamˊ calɨˈiáangˋ dsíiˊ Fidiéeˇ có̱o̱ˈ˜ jaléngˈˋ ˈlɨɨ˜ dseaˋ áangˊ quíˉnaaˈ uíiˈ˜ e jábˈˉ calɨ́ngˉ jaléngˈˋ dseaˋ do júuˆ quiáˈˉ dseaˋ do.\n3 Jo̱ uíiˈ˜ e jáˈˉ lɨ́ɨˋnaaˈ júuˆ quiáˈˉ Fidiéeˇ, jo̱baˈ nɨtab˜ dsiˋnaaˈ e laˈeáangˊ có̱o̱ˈ˜ júuˆ quiáˈˉbre cajméerˋ lajaléˈˋ e seaˋ fɨˊ laˈúngˉ fɨˊ jmɨgüíˋ, jo̱ lɨ́ˈˆ laco̱ˈ cuǿøngˋ feˇeeˈ e lajaléˈˋ e ne˜naaˈ lana caˈuíingˉ có̱o̱ˈ˜ jaléˈˋ e jaˋ cuǿøngˋ ne˜naaˈ.\n4 Jo̱ i̱ dseañʉˈˋ i̱ calɨsíˋ Abel i̱ calɨséngˋ malɨɨ˜guɨ eáangˊ, laˈeáangˊ e jábˈˉ calɨ́iñˉ júuˆ quiáˈˉ Fidiéeˇ, jo̱baˈ cacuøˈˊbre dseaˋ do co̱o̱ˋ feáˈˉ e guiʉ́ˉguɨ laco̱ˈguɨ e feáˈˉ e cacuøˈˊ i̱ rúiñˈˋ i̱ calɨsíˋ Caín do, jo̱ caˈímˈˋ Fidiéeˇ i̱ Abel do e lɨiñˈˊ jaangˋ dseaˋ i̱ jaˋ røøngˋ dseeˉ, jo̱guɨ caˈímˈˋbɨr lají̱i̱ˈ˜ e cacuøiñˈˊ do cajo̱. Jo̱ jaˋ e lɨ́ɨˊ e malɨɨb˜ eáangˊ nɨcajúngˉ i̱ Abel do, dsʉˈ seaˋbɨ júuˆ quiáˈrˉ latɨˊ lana laˈeáangˊ e jábˈˉ calɨ́iñˉ júuˆ quiáˈˉ Fidiéeˇ.\n5 Jo̱guɨ laˈeáangˊ e jábˈˉ calɨ́ngˉ júuˆ quiáˈˉ Fidiéeˇ i̱ dseaˋ i̱ calɨsíˋ Enoc i̱ calɨséngˋ malɨɨ˜guɨ eáangˊ, jo̱baˈ condséeˊ catǿˈˉ Fidiéeˇ dseaˋ do fɨˊ ñifɨ́ˉ e jí̱i̱ˈ˜ jaˋ cajúiñˉ. Jo̱ co̱ˈ condséebˊ cangáiñˈˉ fɨˊ ñifɨ́ˉ, jo̱baˈ joˋ i̱i̱ˋ cangáˉguɨ quiáˈrˉ mɨ˜ cangɨ́ˋ jo̱. Jo̱ lɨ́ˈˆ laco̱ˈ la féˈˋ fɨˊ ni˜ jiˋ quiáˈˉ Fidiéeˇ, e lajeeˇ e nʉ́ˈˉguɨ nitǿøˋ dseaˋ do írˋ fɨˊ ñifɨ́ˉ, jmangˈˉ e calɨˈiáangˋ dsíiˊ Fidiéeˇ cajméerˋ. 6 Jo̱guɨ jaˋ quɨ́ˈˉ jmɨɨ˜ e nijmóˆooˈ e nilɨˈiáangˋ dsíiˊ Fidiéeˇ song jaˋ jáˈˉ lɨ́ɨˋnaaˈ júuˆ quiáˈrˉ, co̱ˈ doñiˊ i̱i̱ˋ dseaˋ i̱ iing˜ nijángˈˋ yaang˜ fɨˊ jaguóˋ Fidiéeˇ, jangˈˉ ˈnéˉ e jábˈˉ nilíiñˋ e dseángˈˉ seemˋ dseaˋ do, jo̱guɨ e cuøˈˊbre jmangˈˆ e guiʉ́ˉ jaléngˈˋ i̱ dseaˋ i̱ cuøˈˊ bíˋ yaang˜ i̱ iing˜ nijmicuíingˋ írˋ.\n7 Jo̱ lajo̱b cajo̱ i̱ ˈlɨɨ˜ yʉ́ʉˈ˜ i̱ calɨsíˋ Noé, laˈeáangˊ e jábˈˉ calɨ́iñˉ júuˆ quiáˈˉ Fidiéeˇ, jo̱baˈ jábˈˉ calɨ́iñˉ mɨ˜ cajíngˈˉ Fidiéeˇ e nidsijéeˊ jaléˈˋ e iihuɨ́ɨˊ e nɨjaquiéengˊ e jí̱i̱ˈ˜ jaˋ mɨˊ ñiˊ dseaˋ jéengˊguɨ, jo̱ Noé cajméeˋbre nʉ́ʉˈr˜ lají̱i̱ˈ˜ júuˆ quiáˈˉ Fidiéeˇ ie˜ jo̱, jo̱ cajméerˋ co̱o̱ˋ móoˊ dséeˉ e niˈɨ́ˈˉ fɨˊ ni˜ jmɨɨˋ lɨ́ˈˆ laco̱ˈguɨ la ta˜ e caquiʉˈˊ Fidiéeˇ e nijmérˉ, jo̱ có̱o̱ˈ˜ e jo̱b nilíˈrˋ nileáiñˉ jaléngˈˋ dseaˋ sɨnʉ́ʉˆ quiáˈrˉ mɨ˜ tɨˊ lɨ˜ nitʉ̱́ˋ e jmɨ́ɨˊ dsiing˜ do. Jo̱ co̱ˈ jábˈˉ calɨ́ngˉ Noé júuˆ quiáˈˉ Fidiéeˇ, jo̱baˈ dseaˋ jaˋ røømˋ dseeˉ caˈuíiñˉ fɨˊ quiniˇ dseaˋ do, jo̱ dsʉˈ jaléngˈˋ dseaˋ jmɨgüíˋ caguiaangˉguɨ caˈnaamˋbre quiáˈˉ Fidiéeˇ lata˜.\n8 Jo̱guɨ ˈlɨɨ˜ yʉ́ʉˈ˜ Abraham laˈeáangˊ e jábˈˉ calɨ́iñˉ júuˆ quiáˈˉ Fidiéeˇ, jo̱baˈ cajméeˋbre nʉ́ʉˈr˜ mɨ˜ cajíngˈˉ dseaˋ do e ˈnéˉ nitʉ́rˋ góorˋ jo̱ nidsérˉ nidsigüeárˋ fɨˊ guóoˈ˜ uǿˉ fɨˊ lɨ˜ huí̱i̱ˆ fɨˊ lɨ˜ nɨcajíngˈˉ Fidiéeˇ e nicuǿˈˉreiñˈ lamɨ˜ jéengˊguɨ. Jo̱baˈ cagüɨˈɨ́ɨˊbre e fɨˊ góorˋ do co̱lɨɨng˜ có̱o̱ˈ˜ jaléngˈˋ dseaˋ sɨnʉ́ʉˆ quiáˈrˉ có̱o̱ˈ˜guɨ jaléˈˋ e seaˋ quiáˈrˉ e jí̱i̱ˈ˜ jaˋ ñirˊ jie˜ fɨˊ lɨ˜ ngóorˊ. 9 Jo̱ laˈeáangˊ e jábˈˉ calɨ́iñˉ júuˆ quiáˈˉ Fidiéeˇ, jo̱baˈ cangóˉbre cangogüeárˋ e fɨˊ guóoˈ˜ uǿˉ fɨˊ lɨ˜ cajíngˈˉ dseaˋ do lamɨ˜ jéengˊguɨ e nicuǿˈˉreiñˈ e nigüeárˋ lafaˈ dseaˋ i̱ jáaˊ fɨˊ lɨ˜ jiéˈˋ. Jo̱ ˈnʉ́ʉˊ ˈmɨbˈˊ cajmeˈrˊ e caguárˋ, jo̱guɨ lajo̱b calɨ́ˉ ˈnʉ˜ i̱ jó̱o̱rˊ i̱ siiˋ Isáaˊ do jo̱guɨ i̱ guieer˜ i̱ siiˋ Jacóoˆ do cajo̱, jo̱ lajɨˋ huáangˉ i̱ dseañʉˈˋ na caˈímˈˋbre lají̱i̱ˈ˜ e cajíngˈˉ Fidiéeˇ e nicuǿˈˉreiñˈ lamɨ˜ jéengˊguɨ lɨ́ˈˆ laco̱ˈ caˈíngˈˋ dseaˋ cǿøngˈ˜ quiáˈrˉ cajo̱. 10 Jo̱ i̱ ˈlɨɨ˜ yʉ́ʉˈ˜ Abraham do dseángˈˉ lamɨ˜ sɨjeemˇbre e nigüeárˋ e fɨˊ fɨɨˋ ˈmɨ́ɨˉ e jaˋ tó̱o̱ˋ jmɨɨ˜ niˈíingˉ e cajíngˈˉ Fidiéeˇ e nicuǿˈrˉ dseaˋ do. Jo̱ ˈñiabˈˊ Fidiéeˇ dseaˋ caguiarˊ guiʉ́ˉ jo̱guɨ cajmeˈrˊ e fɨɨˋ jo̱.\n11 Jo̱ laˈeáangˊ e jáˈˉ calɨ́ngˉ Abraham júuˆ quiáˈˉ Fidiéeˇ, jo̱baˈ caquɨ́ɨˈ˜bre jmɨɨ˜ e calɨséngˋ jó̱o̱rˊ có̱o̱ˈ˜ dseamɨ́ˋ quiáˈrˉ i̱ siiˋ Sara, nañiˊ faˈ eáamˊ nɨdseáaiñˉ lajɨˋ huáaiñˉ do. Jo̱ lajo̱b calɨ́ˉ, co̱ˈ dseángˈˉ jábˈˉ calɨ́iñˉ e nijmitib˜ Fidiéeˇ lají̱i̱ˈ˜ júuˆ e nɨcacuøˈˊreiñˈ lamɨ˜ jéengˊguɨ. 12 Jo̱ jaˋ e lɨ́ɨˊ e eáamˊ nɨdseáangˉ ˈlɨɨ˜ yʉ́ʉˈ˜ Abraham mɨ˜ tɨˊ lɨ˜ canaangˋ e lɨseengˋ jó̱o̱rˊ, dsʉˈ mɨ˜ cangɨ́ˋguɨ lajo̱, i̱ ˈleáamˉ dseaˋ sɨju̱rˇ calɨséngˋ lɨ́ˈˆ laco̱ˈguɨ la fɨ́ɨngˊ nʉ́ʉˊ i̱ sɨtǿngˈˉ fɨˊ yʉ́ˈˆ jmɨgüíˋ mɨ˜ canʉʉˋ, o̱si lɨ́ˈˆ laco̱ˈ la jmiguiʉˊ tóoˈ˜ e néeˊ ˈnɨˈˋ jmɨñíˈˆ e jí̱i̱ˈ˜ jaˋ quɨ́ɨˈ˜ dseaˋ jmɨɨ˜ nijmiˈírˆ.\n13 Jo̱ jalémˈˋ i̱ dseaˋ íˋ cajúmˉbre mɨ˜ catɨ́ˋ íˈˋ lajo̱ quiáˈˉ lajaangˋ lajaaiñˋ, jo̱ jí̱i̱ˈ˜ jaˋ mɨˊ caˈímˈˋbɨr lají̱i̱ˈ˜ e cajíngˈˉ Fidiéeˇ e nicuǿˈˉreiñˈ do lamɨ˜ jéengˊguɨ. Jo̱ co̱ˈ jaléngˈˋ i̱ dseaˋ do jábˈˉ calɨ́iñˉ júuˆ quiáˈˉ Fidiéeˇ, jo̱baˈ lɨ́ɨˊ e lafaˈ caˈímˈˋbre jaléˈˋ e jo̱; jo̱ có̱o̱ˈ˜ jaléˈˋ e jo̱ cajméeˋ e iáamˋ dsíirˊ, co̱ˈ calɨlíˈˆbre e o̱ˈ dseángˈˉ góorˋ fɨˊ jmɨgüíˋ la, co̱ˈ lɨ́ˈˆ cateáˋbaˈ ngɨ́ɨngˊtear fɨˊ jmɨgüíˋ la lafaˈ jaangˋ dseaˋ i̱ iuungˉ fɨˊ. 14 Jo̱ jaléngˈˋ dseaˋ i̱ ɨˊ dsíiˊ e o̱ˈ dseángˈˉ góorˋ fɨˊ jmɨgüíˋ la, jo̱baˈ cuøbˊ li˜ quiáˈrˉ e sɨjeemˇbre e nidsilíiñˋ e fɨˊ fɨɨˋ ˈmɨ́ɨˉ quiáˈˉ Fidiéeˇ. 15 Co̱ˈ faco̱ˈ jaléngˈˋ i̱ dseaˋ do guiim˜bɨ dsíirˊ uii˜ quiáˈˉ e fɨˊ lɨ˜ caˈuøøiñˋ do, jo̱baˈ caquɨmˈˉtu̱r jóng e fɨˊ jo̱ faco̱ˈ mɨ˜ cajméerˋ lajo̱. 16 Dsʉˈ jaléngˈˋ i̱ dseaˋ íˋ eáangˊguɨb calɨˈiiñ˜ e nidsigüeárˋ e fɨˊ fɨɨˋ ˈmɨ́ɨˉ e jloˈˆ eáangˊ quiáˈˉ Fidiéeˇ e seaˋ fɨˊ ñifɨ́ˉ. Jo̱ uiing˜ e jo̱baˈ Fidiéeˇ jaˋ jáaˊ e ɨˈˋ lɨ́ɨiñˉ e lɨ́ɨiñˊ Fidiéeˇ quiáˈˉ i̱ dseaˋ do, co̱ˈ nɨcaguiaˊbre guiʉ́ˉ e fɨɨˋ ˈmɨ́ɨˉ jo̱ fɨˊ lɨ˜ nidsigüeáˋ i̱ dseaˋ quiáˈrˉ do lata˜.\n17 Jo̱guɨ laˈeáangˊ e jábˈˉ calɨ́ngˉ Abraham júuˆ quiáˈˉ Fidiéeˇ, jo̱baˈ calɨnʉ́ʉˈ˜bre lají̱i̱ˈ˜ e camɨˈˊ Fidiéeˇ írˋ mɨ˜ calɨˈiing˜ dseaˋ do e ñirˊ su dseángˈˉ nijmiti˜ Abraham lají̱i̱ˈ˜ e nɨcajíngˈˉ dseaˋ do e nijngáiñˈˉ i̱ jó̱o̱rˊ Isáaˊ do e laco̱ˈ nicuǿiñˈˉ dseaˋ do. Jo̱baˈ ie˜ jo̱ dseángˈˉ nɨˈíiˊ ñijlɨɨ˜ quiáˈrˉ e sɨˈíˆ nijngámˈˉbre i̱ jó̱o̱rˊ do, jo̱ jaˋ e lɨ́ɨˊ e Fidiéeˇ nɨcacuørˊ júuˆ quiáˈrˉ lamɨ˜ jéengˊguɨ mɨ˜ cajíñˈˉ lala: 18 “Laˈeáangˊ có̱o̱ˈ˜ i̱ jó̱o̱ˈˋ Isáaˊ nab nilɨseengˋ i̱ fɨ́ɨngˊ dseaˋ sɨjú̱ˈˆ lɨ́ˈˆ laco̱ˈ júuˆ quiéˉe e cacuǿøˉø ˈnʉˋ lamɨ˜ jéengˊguɨ.” 19 Jo̱ co̱ˈ nɨñibˊ ˈlɨɨ˜ yʉ́ʉˈ˜ Abraham ie˜ jo̱ e quɨ́ɨbˈ˜ Fidiéeˇ jmɨɨ˜ nijmérˉ doñiˊ eeˋ jɨˋguɨ e nijmijí̱ˈrˊ jaléngˈˋ ˈlɨɨ˜, jo̱baˈ lajo̱b cuǿøngˋ líˋ feˇeeˈ quiáˈˉ i̱ jó̱o̱rˊ Isáaˊ do e lafaˈ cají̱bˈˊtu̱iñˈ do, co̱ˈ jaˋ cajúiñˉ ie˜ jo̱, jo̱ e jo̱ lɨ́ɨˊ co̱o̱ˋ li˜ e nidsijéeˊ cøøngˋguɨ.\n20 Jo̱guɨ laˈeáangˊ e jábˈˉ calɨ́ngˉ i̱ Isáaˊ do júuˆ quiáˈˉ Fidiéeˇ, jo̱baˈ cacuøˈˊbre júuˆ quiáˈrˉ i̱ jó̱o̱rˊ gángˉ do i̱ siiˋ Jacóoˆ jo̱guɨ i̱ siiˋ Esaú e guiʉ́bˉ nidsijéeˊ quiáiñˈˉ do.\n21 Jo̱guɨ laˈeáangˊ e jábˈˉ calɨ́ngˉ i̱ Jacóoˆ do júuˆ quiáˈˉ Fidiéeˇ, jo̱baˈ lajeeˇ e tɨˊ lɨ˜ nijúuiñˉ, cajmigüeamˈˆbre lajaangˋ lajaangˋ i̱ guieer˜ i̱ lɨ́ɨngˊ jó̱o̱ˊ Séˆ do, jo̱ lajeeˇ jo̱ cajmiféiñˈˊ Fidiéeˇ e sɨñúuiñˆ e cuó̱ˈˋ ˈmaˈuˇ quiáˈrˉ do.\n22 Jo̱guɨ laˈeáangˊ e jábˈˉ calɨ́ngˉ i̱ Séˆ íˋ júuˆ quiáˈˉ Fidiéeˇ, jo̱baˈ cajíñˈˉ casɨ́ˈrˉ jaléngˈˋ dseaˋ sɨnʉ́ʉˆ quiáˈrˉ lajeeˇ e nɨráaiñˋ e tɨˊ lɨ˜ nijúuiñˉ e fɨˊ Egipto do e niˈuǿmˋ jaléngˈˋ dseaˋ góorˋ dseaˋ Israel mɨ˜ nɨngóoˊguɨ ji̱i̱ˋ lajo̱, jo̱ nidsilíiñˋ fɨˊ guóoˈ˜ uǿˉ lɨ˜ nɨcajíngˈˉ Fidiéeˇ e nicuǿˈˉreiñˈ lamɨ˜ jéengˊguɨ. Jo̱guɨ casɨ́ˈˉguɨ Séˆ jaléngˈˋ i̱ dseaˋ sɨnʉ́ʉˆ quiáˈrˉ do e nicó̱o̱ˋbiñˈ do e móoˋ teáaiñˈ˜ fɨˊ co̱o̱ˋ dsíiˊ guóoˊ mɨ˜ tɨˊ lɨ˜ nitaiñˈˉ fɨˊ e nidsilíiñˋ e fɨˊ jo̱, co̱ˈ joˋ seengˋ i̱ Séˆ do mɨ˜ nitɨ́ˉ e íˈˋ jo̱.\n23 Jo̱guɨ laˈeáangˊ e jábˈˉ calɨ́ngˉ sejmiiˋ Moi˜ júuˆ quiáˈˉ Fidiéeˇ, jo̱baˈ caˈméemˋbre i̱ yʉ̱ʉ̱ˋ Moi˜ do quiáˈrˉ lajeeˇ gaangˋ sɨˈˋ mɨ˜ cangɨ́ˋ e calɨséiñˈˋ do; co̱ˈ calɨlíˈˆbre e Fidiéebˇ caguíngˈˋ i̱ yʉ̱ʉ̱ˋ do quiáˈrˉ, jo̱guɨ jaˋ cajmɨˈgórˋ lají̱i̱ˈ˜ ta˜ caquiʉˈˊ dseata˜ dseaˋ féngˈˊ ie˜ jo̱ e ˈnéˉ nijúungˉ jaléngˈˋ yʉ̱ʉ̱ˋ sɨñʉʉˆ quiáˈˉ dseaˋ Israel.\n24 Jo̱guɨ laˈeáangˊ e jábˈˉ calɨ́ngˉ i̱ Moi˜ do júuˆ quiáˈˉ Fidiéeˇ, jo̱baˈ mɨ˜ tɨˊ lɨ˜ cacuáiñˉ, jaˋ calɨˈiiñ˜ faˈ e niféˈˋ dseaˋ e calɨ́ˉ niquiáˈrˆ i̱ dseamɨ́ˋ i̱ lɨ́ɨngˊ jó̱o̱ˊ dseata˜ dseaˋ féngˈˊ do, i̱ dseamɨ́ˋ i̱ cajmɨcuó̱o̱ˋ quiáˈrˉ jí̱i̱ˈ˜ ie˜ latɨˊ mɨ˜ cadséngˈˋneiñˈ do e fɨˊ ˈnɨˈˋ guaˋ Nilo. 25 Jo̱ jaˋ calɨˈiiñ˜ faˈ e calɨ́iñˉ dseaˋ sɨnʉ́ʉˆ quiáˈˉ i̱ dseata˜ dseaˋ féngˈˊ quiáˈˉ Egipto do, jo̱ có̱o̱ˈ˜ dseaˋ góorˋ dseaˋ Israel cangotáaiñˉ, co̱ˈ eáangˊguɨ calɨˈiiñ˜ e niˈíñˈˋ iihuɨ́ɨˊ lɨ́ˈˆ laco̱ˈ la íngˈˋ dseaˋ góorˋ e lafaˈ e calɨséiñˋ juguiʉ́ˉ e nijmɨˈóoˈr˜ cateáˋ jaléˈˋ e jaˋ dseengˋ e seaˋ fɨˊ jmɨgüíˋ la. 26 Co̱ˈ ie˜ jo̱ caˈɨ́ˋ dsíiˊ i̱ Moi˜ do e guiʉ́ˉguɨb niˈuíingˉ quiáˈrˉ e niˈíñˈˋ iihuɨ́ɨˊ uíiˈ˜ e sɨjeeiñˇ i̱ dseaˋ i̱ nisíngˉ Fidiéeˇ i̱ nileángˉ írˋ có̱o̱ˈ˜guɨ jaléngˈˋ i̱ dseaˋ góorˋ dseaˋ Israel e lafaˈ e nilɨseeiñˋ juguiʉ́ˉ e nijmɨˈóoˈr˜ jaléˈˋ e jloˈˆ e seaˋ fɨˊ quiáˈˉ i̱ dseata˜ dseaˋ féngˈˊ quiáˈˉ Egipto do; jo̱ jaˋ cajméerˋ lajo̱, co̱ˈ nɨtab˜ dsíirˊ e niˈímˈˋbre lají̱i̱ˈ˜ e catɨ́ɨiñˉ e nicuǿˈˉ Fidiéeˇ írˋ.\n27 Jo̱guɨ laˈeáangˊ e jábˈˉ calɨ́ngˉ i̱ Moi˜ do júuˆ quiáˈˉ Fidiéeˇ, jo̱baˈ cagüɨˈɨ́ɨˊbre có̱o̱ˈ˜ jaléngˈˋ dseaˋ góorˋ e fɨˊ Egipto do e jí̱i̱ˈ˜ jaˋ líˈrˆ ˈgóˈrˋ doñiˊ faˈ dsíngˈˉ calɨguíingˉ i̱ dseata˜ dseaˋ féngˈˊ do; jo̱ jaˋ caquɨ́ɨiñˈˉ tu̱caiñˈˊ fɨˊ lɨ˜ nɨsiñˈˊ, co̱ˈ nʉ́ʉˈ˜bre cajméerˋ laco̱ˈ sɨˈíˆ júuˆ quiáˈˉ Fidiéeˇ lɨ́ˈˆ laco̱ˈ cuǿøngˋ feˇeeˈ e faˈ dseángˈˉ lanab níiñˉ i̱ Fidiéeˇ i̱ seengˋ carˋ ngongɨ́ɨˋ jmɨɨ˜. 28 Jo̱guɨ laˈeáangˊ e jábˈˉ calɨ́iñˉ júuˆ quiáˈˉ Fidiéeˇ ie˜ jo̱, jo̱baˈ co̱o̱ˋ jmɨɨ˜ nʉ́ˈˉguɨ e niˈuǿiñˋ có̱o̱ˈ˜ jaléngˈˋ dseaˋ góorˋ e fɨˊ Egipto do, cajméeˋbre nʉ́ʉˈr˜ júuˆ quiáˈˉ Fidiéeˇ mɨ˜ caquiʉˈˊ dseaˋ do ta˜ quiáˈˉ lajaléngˈˋ dseaˋ Israel e nisúuiñˈˉ capíˈˆ jmɨ˜ jóˈˋ núuˆ fɨˊ dseˈˋ jnɨ́ˆ quiáˈrˉ lajaangˋ lajaaiñˋ, jo̱ lajo̱baˈ jaˋ nijúungˉ i̱ jiuung˜ sɨñʉʉˆ laˈuii˜ quiáˈrˉ do mɨ˜ tɨˊ lɨ˜ ningɨ́ngˉ i̱ dseaˋ mojɨ́ɨˋ i̱ nijngángˈˉ jaléngˈˋ i̱ jiuung˜ sɨñʉʉˆ laˈuii˜ quiáˈˉ dseaˋ Egipto lɨ́ˈˆ laco̱ˈguɨ la ta˜ caquiʉˈˊ Fidiéeˇ lamɨ˜ jéengˊguɨ.\n29 Jo̱guɨ laˈeáangˊ e jábˈˉ calɨ́ngˉ dseaˋ Israel júuˆ quiáˈˉ Fidiéeˇ, jo̱baˈ mɨ˜ tɨˊ lɨ˜ caˈuøøiñˋ fɨˊ Egipto e cangotáaiñˈ˜ fɨˊ, jo̱ lajeeˇ teáaiñˈ˜ fɨˊ cacuoˈrˊ e jmɨñíˈˆ e siiˋ mar Rojo lɨ́ˈˆ lafaˈ mɨ˜ ngɨrˊ fɨˊ ni˜ guóoˈ˜ uǿˉ quiʉ̱́ˋ; jo̱ co̱ˈ ngolíingˉ dseaˋ Egipto e ǿømˋbre dseaˋ do, jo̱ dsʉˈ mɨ˜ tɨˊ lɨ˜ caguilíingˉ i̱ dseaˋ Egipto e nicuáˈrˉ e jmɨɨ˜ jo̱, jo̱ lajeeˇ e nɨngolíiñˉ guiáˈˆ jóobˋ jmɨñíˈˆ mɨ˜ cajgóˈrˋ jmɨɨˋ, jo̱baˈ conguiabˊ cajúiñˉ lajɨɨiñˋ jóng.\n30 Jo̱guɨ laˈeáangˊ e jábˈˉ calɨ́ngˉ dseaˋ Israel júuˆ quiáˈˉ Fidiéeˇ, jo̱baˈ cangɨrˊ co̱o̱ˋ ya̱ˈˊ laco̱o̱ˋ jmɨɨ˜ lajeeˇ guiéˉ jmɨɨ˜ fɨˊ lacúngˈˊ lajíingˋ e iáˋ cu̱u̱˜ e ñíiˊ eáangˊ e siˈˊ lacúngˈˊ e fɨɨˋ Jericó. Jo̱ mɨ˜ catɨ́ˋ e jmɨɨ˜ guiéˉ do, jo̱b mɨ˜ caquɨ́ˈˉ e iáˋ cu̱u̱˜ do. 31 Jo̱guɨ laˈeáangˊ e jábˈˉ calɨ́ngˉ i̱ dseamɨ́ˋ i̱ calɨsíˋ Rahab do júuˆ quiáˈˉ Fidiéeˇ, jo̱baˈ jaˋ cajúiñˉ co̱lɨɨng˜ có̱o̱ˈ˜ i̱ dseaˋ góorˋ i̱ seengˋ fɨˊ Jericó do mɨ˜ tɨˊ lɨ˜ caˈíngˉ e fɨɨˋ jo̱; co̱ˈ i̱ dseamɨ́ˋ do guiʉ́bˉ caˈíñˈˋ co̱o̱ˋ tú̱ˉ mɨ́ɨngˈ˜ dseaˋ Israel i̱ caguilíingˉ fɨˊ quiáˈrˉ lamɨ˜ jéengˊguɨ i̱ cangoquie̱ˋ cuente jial lɨ́ɨˊ e fɨˊ jo̱. Jo̱ i̱ Rahab do lamɨ˜ jmóorˋ ta˜ ˈnɨ́ɨngˋ ˈñiaˈˊ.\n32 Jo̱ jmiguiʉˊbɨ seaˋ e ˈnéˉ fɨ́ɨˉɨ ˈnʉ́ˈˋ faco̱ˈ dsitíingˈ˜ quiéˉe lajo̱: faˈ jaléˈˋ júuˆ quiáˈˉ jaléngˈˋ i̱ dseaˋ la i̱ jáˈˉ calɨ́ngˉ júuˆ quiáˈˉ Fidiéeˇ ie˜ malɨɨ˜guɨ eáangˊ do lɨ́ˈˆ lajaléngˈˋ i̱ dseañʉˈˋ la: jaangˋ i̱ calɨsíˋ Gedeón có̱o̱ˈ˜guɨ jaangˋ i̱ calɨsíˋ Barac jo̱guɨ jaangˋ i̱ calɨsíˋ Sansón có̱o̱ˈ˜guɨ jaangˋ i̱ calɨsíˋ Jefté jo̱guɨ jaangˋ i̱ calɨsíˋ dseata˜ Davíˈˆ có̱o̱ˈ˜guɨ jaangˋ i̱ calɨsíˋ Samuel, jo̱guɨ jaléngˈˋ dseaˋ i̱ caféˈˋ cuaiñ˜ quiáˈˉ Fidiéeˇ cajo̱. 33 Jo̱ laˈeáangˊ e jábˈˉ calɨ́ngˉ jaléngˈˋ i̱ dseaˋ na júuˆ quiáˈˉ Fidiéeˇ, jo̱baˈ calɨ́ˈˆbre jaléˈˋ ˈniiˋ e catíiñˊ có̱o̱ˈ˜ dseaˋ jiéngˈˋ, jo̱guɨ caˈɨ́ɨˉbre íˈˋ røøˋ jee˜ jaléngˈˋ dseaˋ, jo̱guɨ caˈímˈˋbre jaléˈˋ e guiʉ́ˉ e cajíngˈˉ Fidiéeˇ e nicuǿˈˉreiñˈ lamɨ˜ jéengˊguɨ, jo̱guɨ caquɨ́ɨˈ˜bre jmɨɨ˜ e caláaiñˉ e jaˋ cajmeángˈˋ ieˈˋ írˋ jí̱i̱ˈ˜ co̱o̱ˋ mɨ˜ cangotáaiñˈ˜ fɨˊ jee˜ i̱ jóˈˋ íˋ. 34 Jo̱guɨ calɨsémˋbɨ cajo̱ i̱ lɨɨng˜ dseaˋ i̱ caquɨ́ɨˈ˜ jmɨɨ˜ i̱ cayʉˈˊ jɨˋ jo̱ jaˋ cacáaiñˉ có̱o̱ˈ˜ e jɨˋ do, jo̱guɨ calɨsémˋbɨ i̱ caquɨ́ɨˈ˜ jmɨɨ˜ i̱ caleáangˋ yaang˜ e jaˋ cajúiñˉ có̱o̱ˈ˜ ñisʉ̱ˈˋ, jo̱guɨ calɨsémˋbɨ dseaˋ i̱ caguáˉ føngˈˊ, jo̱baˈ dseaˋ laniimˉ caˈuíiñˉ quiáˈˉ jaléˈˋ jee˜ ˈniiˋ jo̱guɨ calɨ́ˈˆbre jaléngˈˋ dseaˋ i̱ ˈníˈˋ níiˉ quiáˈrˉ cajo̱. 35 Jo̱ calɨsémˋbɨ jaléngˈˋ dseamɨ́ˋ ie˜ jo̱ e laˈeáangˊ e jábˈˉ calɨ́iñˉ júuˆ quiáˈˉ Fidiéeˇ, jo̱baˈ cangábˉtu̱r e cají̱ˈˊtu̱ jaléngˈˋ dseaˋ sɨnʉ́ʉˆ quiáˈrˉ mɨ˜ cangɨ́ˋ e nɨcajúiñˉ.\nJo̱guɨ i̱ lɨɨng˜guɨ i̱ dseaˋ i̱ jáˈˉ calɨ́ngˉ júuˆ quiáˈˉFidiéeˇ do caˈímˈˋbre iihuɨ́ɨˊ e eáangˊ cartɨˊ cajúiñˉ, co̱ˈ cajmeáangˋguɨ quiáˈrˉ e cajúiñˉ e laco̱ˈguɨ e nileáiñˋ ni˜ ˈmóˉ fɨng catʉ́rˉ júuˆ quiáˈˉ Dseaˋ Jmáangˉ, co̱ˈ calɨlíˈˆbre e guiʉ́ˉguɨb nidsijéeˊ quiáˈrˉ mɨ˜ nijí̱ˈˊtu̱r caléˈˋ catú̱ˉ fɨˊ ñifɨ́ˉ. 36 Jo̱guɨ i̱ lɨɨng˜ i̱ dseaˋ do eáamˊ gaˋ caˈéeˋ dseaˋ có̱o̱ˈr˜ co̱ˈ cartɨˊ cabǿøngˉneiñˈ jo̱guɨ calǿøngˉneiñˈ cajo̱, jo̱guɨ i̱ lɨɨng˜guɨ caˈñungˈˉ có̱o̱ˈ˜ ñíˆ cadena, jo̱guɨ i̱ lɨɨng˜guɨ cajo̱ cangotáangˈ˜ fɨˊ dsíiˊ ˈnʉñíˆ. 37 Jo̱guɨ i̱ lɨɨng˜guɨ i̱ dseaˋ i̱ jáˈˉ calɨ́ngˉ júuˆ quiáˈˉ Fidiéeˇ do cajngabˈˊ dseaˋ quiáˈrˉ có̱o̱ˈ˜ layaang˜ cu̱u̱˜ o̱si cajméerˋ tú̱ˉ ˈnáangˈ˜ dseaˋ do có̱o̱ˈ˜ ñíˆ sieer˜ é, o̱si cajúiñˉ e caˈiéiñˉ ñisʉ̱ˈˋ é. Jo̱guɨ calɨsémˋbɨ i̱ dseaˋ íˋ cajo̱ i̱ jaˋ ˈgaˈˊ lɨˊ calɨseáˋ jaléˈˋ e ˈnéˉ, jo̱guɨ cangɨrˊ fɨˊ la fɨˊ na e jí̱i̱ˈ˜ loo˜ jóˈˋbaˈ lɨ́ɨˊ sɨ̱ˈrˆ, jo̱guɨ eáamˊ gaˋ cajmeángˈˋ jaléngˈˋ dseaˋ írˋ, jo̱guɨ cacuøˈˊreiñˈ iihuɨ́ɨˊ e eáangˊ cajo̱. 38 Jo̱ jaléngˈˋ i̱ dseaˋ íˋ jí̱i̱ˈ˜ jaˋ catɨ́ɨiñˉ e nidsingɨ́ɨiñˉ jaléˈˋ e iihuɨ́ɨˊ do e fɨˊ jmɨgüíˋ la fɨˊ lɨ˜ seengˋ dseaˋ dseeˉ dseaˋ quiˊ, jo̱ dsʉˈ jaléngˈˋ i̱ dseaˋ íˋ eáamˊ caˈíñˈˋ iihuɨ́ɨˊ e ngɨrˊ fɨˊ la fɨˊ na fɨˊ jee˜ móˈˋ jo̱guɨ fɨˊ ni˜ guóoˈ˜ uǿˉ quiʉ̱́ˋ, jo̱guɨ e ja̱rˊ fɨˊ nʉ́ˈˉ lɨ˜ sɨtáˈˉ ˈlooˋ cu̱u̱˜ fɨˊ lɨ˜ íiˊ quiá̱ˋ o̱si lacaangˋ lɨ˜ sɨtáˈˉ quiá̱ˋ fɨˊ ˈnáangˈ˜ uǿˉ é.\n39 Jo̱ nañiˊ faˈ caˈímˈˋ Fidiéeˇ jaléngˈˋ i̱ dseaˋ do e lɨ́ɨiñˊ dseaˋ i̱ jaˋ røøngˋ dseeˉ fɨˊ quinirˇ uíiˈ˜ e jábˈˉ calɨ́iñˉ júuˆ quiáˈˉ dseaˋ do, dsʉˈ jí̱i̱ˈ˜ jaangˋ i̱ dseaˋ do lajeeˇ taaiñ˜ fɨˊ jmɨgüíˋ la caˈíñˈˋ lají̱i̱ˈ˜ e nɨcajíngˈˉ Fidiéeˇ e nɨcuǿˈˉreiñˈ lamɨ˜ jéengˊguɨ quiáˈˉ e nisíñˉ jaangˋ i̱ nileángˉ írˋ jee˜ jaléˈˋ dseeˉ quiáˈrˉ; 40 dsʉco̱ˈ Fidiéeˇ nɨcaguiˈrˊ e guiʉ́ˉguɨ quíˉ jneaa˜aaˈ, jo̱baˈ jaléngˈˋ i̱ dseaˋ i̱ cajúngˉ lamɨ˜ jéengˊguɨ do jaˋ mɨˊ caˈíñˈˋ lají̱i̱ˈ˜ e nɨcajíngˈˉ Fidiéeˇ lamɨ˜ jéengˊguɨ e nicuǿˈˉreiñˈ cartɨˊ mɨ˜ niñíingˋnaaˈ lajaléˈˋnaaˈ e nɨcajíngˈˉ Fidiéeˇ e nicuǿˈrˉ jneaa˜aaˈ lamɨ˜ jéengˊguɨ.


Katellig Kerheol e Pariz | Daskor\nSetu ar goueriadez distaolet er gêr vras. Sellet a ra en-dro dezhi. Hogen, kaer he deus klask, ne wel den eus he anaoudegezh, paourkaezh ! N’eo ket tud koulskoude a vanke dre eno ; kalz zoken a selle outi o tremen hag a rae meur a dro warno o-unan ; « Setu, emezo, ur Vretonez all o tont da glask dienez da Bariz ! » Ar wirionez a yoa ganto.\nGwenola eo a dlee bezañ bet eno, peogwir he doa lavaret ! Perak n’edo ket ?\nSetu Katellig lakaet nec’het bras, ha peadra a yoa ; gant nebeutoc’h ec’h en em gaver nec’het alies. He-unanik e-touez kement all a dud !… War var da gouezhañ etre daouarn al lamponidi a zo kement anezho e kement kêr vras a zo ! savet sonn o fri ganto o klask un dro zivalav da c’hoari d’ar re a ya di evit an dro gentañ ha na c’houzont pe du treiñ.\nWar-bouez goulenn ha goulenn meur a wech evelato Katellig a zigouezhas betek ar « Bureau de placement », un ti el lec’h ma poanier da gaout labour d’ar Vretoned.\nPemp devezh e rankas gedal avat, hag e-keit-se e teuzas meur a bezh ugent real : ar bevañ a zo ker e Pariz, me ’lavar deoc’h !\nNeuze ez eas da blac’h da di ur medisin. Eno e ranke bezañ savet abred, mont d’ar marc’had, ober ar gegin, entent ouzh un toullad bugale kintus, servijañ ha diservijañ an daol, kempenn an ti.\nAr plac’h kaezh n’he doa ket ur vunutenn da sevel he c’hein. Ober a rae eus he gwellañ, hag evit sur n’oa ket da vezañ tamallet ma n’ez ae ket kaeroc’h an traoù ganti. Ne blijas ket en ti-se : « Ne c’houie ober netra ! » a lavare an itron.\nDa benn he miz e oe lavaret dezhi mont da glask fred da lec’h all.\nTeir gwech e tilojas en ur ober tri miz.\nKatellig kaezh a deue soñj dezhi eus Kerheol, hag a save keuz ganti a-benn neuze.\nEr gêr ez oa karet ; amañ, e Pariz, den na sell outi nemet evit rebech ha gourdrouz. Er gêr e tiskuizhe da sul ha da c’houel, amañ e rank labourat a-lazh-korf sul, gouel, pemdez. Er gêr ec’h eve bemdez aer yac’hus ar maezioù ; amañ ez eo sebeliet en ur c’hav, dindan an douar, el lec’h n’ez a morse ur berad heol.\nFaziet oa bet gant Gwenola ; gevier a yoa bet disac’het dezhi, ne gave ket e Pariz, betek-henn, ar pezh a yoa bet touet dezhi e kavje. Met, penaos distreiñ d’ar gêr ? Petra ’vije lavaret dre ar c’harter ma vije gwelet o tistreiñ da Gerheol goude tremen ken nebeut a amzer e Pariz ? An holl a c’hoarzhje goap dezhi !… Nann, nann, an holl boanioù, ar marv kentoc’h eget an dismegañs-se !\nSetu eta Katellig e kambr an heol ! — Kaeroc’h e vije bet dezhi bezañ e Kerheol Fouenant ! — Mont a ra eus an eil ti d’egile da c’houlenn labour… Pet ti e c’haloupas evel-se ? Piv ’c’hoar ?…\nEn unan (an ugentvet marteze), e oe lavaret dezhi sevel da c’horre an ti, graet kudoù dezhi, ha lakaet da azezañ ouzh taol. Kinniget e oe bara, amann ha gwin dezhi. Ne oe ket ezhomm d’he fediñ da « sachañ » warno, peogwir e rae yun an nav steredenn !\nSiwazh ! en un ostaleri fall oa kouezhet hep gouzout dezhi… Er stad m’en em gave, Katellig he divije asantet da n’eus forzh petra… hag asantiñ a reas da bep tra.\nPaourkaezh Katellig !… Paourkaezh Bretonez !… Setu ankounac’het da Zoue ganez !… N’anavezez mui hent an iliz !… Kofes, sakramanti, traoù mat d’ar Vretoned, sklavourien ar veleien !!!…\nHa te, Katellig, sklavourez piv ’out-te deuet da vezañ ?… Ar Vretoned a heuilh o relijion dre garantez ha nann dre nerzh… Ha goude, plac’h reuzeudik, pehini eus an daou sklavaj eo an enoraplañ, ma vijemp sklavourien evel a leverez ?… Daoust ha mouget ec’h eus ken buan-all mouezh da goustiañs ?\nKenvroiz ker, savomp, mar kirit, d’ar c’halatrez dindan an doenn, el lec’h ez a Katellig diwezhad noz da astenn he izili morzet.\nPemp estaj da sevel dre un derez lous ha flaerius a-benn en em gaout en toull el lec’h ma’z eus frankiz a-walc’h d’ur gwele, d’ur gador ha d’ur valizenn da lakaat an dilhad. Netra ken avat, rak pep tra all a vefe a re…\nAn toull-se a zo sklêrijennet gant ur tammig prenestr, ul « lucarne », toullet en doenn. N’heller gwelet takenn dreizhañ. An tamm toull kambr-se a zo berv en hañv ha yen-sklas er goañv.\nMe ’lavar deoc’h, Katellig a ra meur a soñj bemnoz a-raok mont en he gwele paour !\nPetra eo bezañ diot ! Petra eo disentiñ ouzh tad ha mamm !\nBook traversal links for Katellig Kerheol e Pariz\n‹ un Diviz e Pariz\nBuhez direol ›


Mellad (c'hoari) — Wikipedia\nAr vellad e Normandi e 1852.\nAr vellad, pe c'hoari ar vell, a zo ur c’hoari pobl kozh, hendad ar vell-droad hag ar rugbi. Levezonet (pe liammet) eo ar sport-mañ gant meur a sport e broioù (pe mareoù) all: bro Iwerzhon (mell-droad ouezelek), an horell kanadian, ar vell-droad amerikan…\nUr film zo bet graet war ar vellad anvet La Soule gant Michel Sibra e 1989.\n2 E Breizh\n1147: roud skrivet kentañ (soule, choule…) eus ar vellad e Bro-C’hall. Lavaret eo e vez daou skipailh oc’h en em enebiñ an eil a-enep egile. Reolennoù strizh a-walc’h a oa, ar feulster ne oa ket aotreet (ar c’hontrol e vez kredet alies gant an dud).\nKlevet ‘vez komz eus “la çoule” e-barzh Le Roman de Renart, 12vet kantved.\nE-barzh buhez ar sant Thomaz Becket skrivet gant William Fitzstephen (Bro-Saoz) e vez meneget ur c’hoari/sport gant ur vell e Bro-C’hall.\nBrudet e oa e-pad an azginivelezh, met war ziskar ez eas da c’houde.\nRoudoù e-leizh a gaver en 19vet kantved: poltriji, engravadurioù… C'hoariet e veze dreist-holl e-kerzh ar gouelioù, euredoù… daoust ma oa difennet en amzer-se.\nDre guzh e vo c’hoariet betek an eil brezel bed dreist-holl e Bro Normandi, Pikardi ha Breizh.\nE bro Firenze en Italia e vez embreget ur sport dre skipailh c’hoazh hiziv an deiz, anvet Calcio fiorentino, a zo diskennad an haspartum roman (hag a vefe gourdad ar vellad ivez).\nBez e oa eus ar Vellad e Breizh. Unan eus ar melladoù diwezhañ oa Mellad Kergohann e-kichen Langedig etre An Oriant ha Gwened. J.-P. Le Bihan ha S. Moëlo o deus skrivet ul levr bet embannet gant Dastum : Kergohann hag ar Vellad diwar e benn. Kontañ a ra al levr fest Kergohann hag a zigore koulz ar pardonioù. Echuet e veze an devezh gant ar vellad (adlañset e oa bet ar vellad e Kergohann e 1968). Ar reolennoù oa mod-se : un tredeog a skoe ar vellad er vann (ur vellig graet gant brenn-heskenn ha lêr, ment un dorn ganti) hag an daou skipailh a rede a-drek, ar gwir a oa ganto da skeiñ an eil re gant ar re all met an tredeog a oa ar gwir gantañ skarzhañ ur c’hoarier a oa re feulz hervezañ. Ar pal a oa lakaat ar vellad e ludu ur siminal e n’eus forzh peseurt ti. An ti oa ret dezhañ bezañ da nebeutañ daou gilometr eus al lec’h kregiñ. Ar skipailhoù a gemere perzh o devoa ur prof pep hini e fin ar c'hrogad. Ar skipailh az ae ar maout gantañ a c'hguneze ur pemoc’h, an eil ur yar indez hag a re all a c'honeze ur sison.\nMêlée générale, de la soule au folk-football, Laurent Sébastien Fournier, PUR, 2013\nLa soule ou choule au Moyen Âge\n↑ Yvon Kervinio photographe\nAdtapet diwar « https://br.wikipedia.org/w/index.php?title=Mellad_(c%27hoari)&oldid=1729598 »\nKemmoù diwezhañ degaset d'ar bajenn-mañ d'an 2 Kzu 2016, da 11:42.


Izili ar Bundestag (23 a viz Mae 2002)\nDasparzh (disoc'hoù dilennadegoù 2009)\n239 38,4 %\n146 23,5 %\n93 15,0 %\n76 12,2 %\n68 10,9 %\nAr Bundestag alaman (alamaneg : Deutscher Bundestag) eo parlamant Republik Kevreadel Alamagn ma kaver dileuridi dilennet gant holl bobl Alamagn. Dre lezenn-diazez 1949 en deus kemeret plas ar Reichstag. Abaoe 1999 e vez bodet izili ar Bundestag e Berlin, er Reichstag, ur savadur bet renevesaet gant Norman Foster.\nPerzh ar Bundestag er vuhez politikel:\nKenlabour a zo gant ar Bundesrat a-benn lakaat degemer lezennoù a dalvez er c'hevredad a-bezh, hag ivez degas kemmoù d'al lezenn-diazez. Gant ar Bundestag e vez peurwiriekaet ar feurioù-emglev etrebroadel ha votet budjed ar c'hevredad ivez.\nDilenn a ra ivez ar c'hañseller ha kemer a ra perzh e dilenn ar prezidant ha dilenn barnerien ar c'hevread.\nSellout a ra pizh ouzh ar pezh a ra ar gouarnamant hag ouzh ar pezh a ra an arme (Bundeswehr).\n2 Prezidanted ar Bundestag abaoe 1949\n2.1 Listenn an dilennadegoù er Bundestag\n5 Kambr izel pe parlamant ?\nPevar bloaz e pad amzeriad izili ar Bundestag a zo dilennet. Diazezet eo an dilennadegoù war ur sistem ma vesker ar voterezh kenfeurel (an doare ma vez dasparzhet ar sezoù) hag ar voterezh brasañniver (un hanter eus an dilennidi). 598 eo an niver diazez a zileuridi, met gant ar sistem dibabet e vez ouzhpennet re all (Überhangmandate). Ar 17vet Bundestag a zo bet lakaet da dalvezout d'an 28 a viz Here 2009. Ennañ ez eus 622 dileuriad, ha Norbert Lammert (CDU) eo ar prezidant.\nPrezidanted ar Bundestag abaoe 1949Aozañ\n1949 : Erich Köhler, CDU\n1950 : Hermann Ehlers, CDU\n1954 : Eugen Gerstenmaier, CDU\n1969 : Kai-Uwe von Hassel, CDU\n1972 : Annemarie Renger, SPD\n1976 : Karl Carstens, CDU\n1979 : Richard Stücklen, CSU\n1983 : Rainer Barzel, CDU\n1984 : Philipp Jenninger, CDU\n1988 : Rita Süssmuth, CDU\n1998 : Wolfgang Thierse, SPD\n2005 : Norbert Lammert, CDU\n2017 : Wolfgang Schäuble, CDU\nListenn an dilennadegoù er BundestagAozañ\n1949 : 1añ Bundestag\n1953 : Eil Bundestag\n1965 : 5vet Bundestag\n1969 : 6vet Bundestag\n1972 : 7vet Bundestag\n1976 : 8vet Bundestag\n1980 : 9vet Bundestag\n1983 : 10vet Bundestag\n1987 : 11vet Bundestag\n1990 : 12vet Bundestag\n1994 : 13vet Bundestag\n1998 : 14vet Bundestag\n2002 : 15vet Bundestag\n2005 : 16vet Bundestag\n2009 : 17vet Bundestag\n2013 : 18vet Bundestag\n2017 : 19vet Budnestag\nEr Reichstag, e miz Even 2005. E tu-dehou prezidant an emvod emañ izili ar gouarnamant, hag en tu-kleiz emañ izili ar Bundesrat\nStrolladoù pennañ ar Bundestag eo ar strolladoù-parlamant, anvet Fraktionen. Ganto eo e vez aozet al labour lezenniñ : labour-prientiñ er bodadoù-labour, kinnigoù lezennoù ha gwellaennoù.\nE kement strollad-parlamant a zo ez eus ur prezidant (Fraktionsvorsitzender), meur a vezprezidant hag ur bodad-ren a vez bodet ur wech ar sizhun. Doujet e vez ganto ouzh reolenn ar strollad (Fraktionsdiziplin). Er Bundestag e kaver ivez bodad ar re goshañ (Ältestenrat) hag ar præsidium. Er c'huzul e kaver izili ar præsidium ha 23 c'hoshañ ar strolladoù-parlamant. Er c'huzul e vez divizoù etre strolladoù politikel a-benn dilenn prezidanted ar bodadoù-labour hag ar roll-labour. Savet e vez ur bodad-parlamant evit kement ministrerezh a zo (21 hiziv an deiz).\nA-bouez bras eo al labour kaset gant ar bodadoù labour : kregiñ a ra an divizoù er Bundestag ur wech m'eo bet studiet pizh an traoù enno. Enno ivez e vez roet ar gaoz d'an tu-enep. E-touez ar bodadoù-labour-se e kaver an Untersuchungsausschuss (bodad-enklask) hag an Enquetekommission : bodadoù savet a-ratozh-kaer a-benn studiañ traoù zo. Enno e kaver dilennidi hag arbennigourien diavaez.\nKambr izel pe parlamant ?Aozañ\nAr Reichstag, ma vez bodet ar Bundestag\nEn Alamagn e lavar tud zo n'eo ket ar Bundesrat ur parlamant peogwir ne gaver ennañ nemet izili gouarnamantoù al Länder. An dud-se a lavar neuze ez eo ar Bundestag parlamant nemetañ Alamagn.\nAr Bundestag a c'hall bezañ divodet gant prezidant Alamagn (Bundespräsident) ma :\nn'eus dilennet kañseller ebet gant ar brasañ niver a vouezhioù e penn-kentañ an amzeriad pe goude marv pe zilez ar c'hañseller (mellad 63, rannbennad 4 al lezenn-diazez).\nne sav ket a-du ar Bundestag pa sav ar c'hañseller ur goulenn a fiziañs (mellad 68 rannbennad 1). Ar pezh a zo c'hoarvezet e 1972 (kañseller : Willy Brandt, prezidant : Gustav Heinemann) hag e 1982 (kañseller : Helmut Kohl, prezidant : Karl Carstens). En daou zegouezh-se e nac'has dilennidi ar Bundestag embann o fiziañs er c'hañseller goude m'en defe goulennet ganto en ober. Fellout a rae dezho ma vefe aozet dilennadegoù all, ar pezh a a zegas kudennoù a-fet gwir bonreizhel. Gant izili ar Bundesverfassungsgericht (kuzul ar vonreizh) eo bet cheñchet an traoù evit ma ne c'hoarvezfe ket mui (diviz ar 16 a viz C'hwevrer 1983).\nD'an 22 a viz Mae 2005 e c'houlennas ar c'hañseller Gerhard Schröder kaout fiziañs izili ar Bundestag, peogwir e oa bet kollet an dilennadegoù e Nordrhein-Westfalen gant SPD. D'ar 1añ a viz Gouere 2005 e voe lakaet e gaou (fiziañs: 151; disfiz : 296; hep kemer perzh : 148). Goude-se e c'houlennas ar c'hañseller gant ar prezidant Horst Köhler ma vefe divodet ar Bundestag. D'an 21 a viz Gouere 2005 ec'h embannas ar prezidant e oa divodet ar Bundestag, ha lakaet e voe dilennadegoù a-benn an 18 a viz Gwengolo 2005. D'ar 25 a viz Eost 2005 e voe nac'het gant kuzul ar vonreizh erbedoù tri strollad politikel bihan ha re daou zileuriad : Jelena Hoffmann (SPD) ha Werner Schulz (Die Grünen).\n↑ Ur strollad ennañ 5% eus dilennidi ar Bundestag a c'hall kinnig lezennoù ivez.\nDisoc'hoù an dilennadegoù er Bundestag abaoe 1949\nAdtapet diwar « https://br.wikipedia.org/w/index.php?title=Bundestag&oldid=1973941 »\nKemm diwezhañ d'an 6 Meu 2022 da 09:21


O Rouanez karet an Arvor - Diocèse de Quimper\nO Mamm leun a drue,\nWar an douar, war vor\nMirit ho pugale.\n1. Itron Santez Anna ni ho ped a galon :\nNi en em lak gand joa dindan ho proteksion.\n2. Ho kalon zo digor ’vid oll ar Vretoned ;\nAn dud euz an Arvor ho kar ive bepred.\n3. Patronez Breiz-Izel, ouzoh o deus rekour\nHoh Arvoriz fidel : roit dezo, o zikour.\n4. Itron leun a zouster, en on oll ezommou\nDiskouezit en or henver galloud ho pedennou.\n5. E labouriou kaled e tremen or buez :\nDiouz péb droug, Mamm garet,\n6. Or horv hag on ene,\ndeoh ginnigom joaiuz,\nO Mamm euz lein an neñv,\nbet ouzom truezus.\n8. On diwallit, o Mamm,\ndiouz ar pehed marvel,\n'Vid m'or c'havo divlamm ar Barner eternel.\n>> D’autres cantiques à sainte Anne d’Auray, sur le site de la basilique :\nIntron Santez Anna, gouarnet ho pretoned\nO Anna mamm Mari, ha galon ni ho ped\n>> D'autres cantiques à sainte Anne sur les pages Kantikou du diocèse :\nD'or Mamm santez Anna\nItron Santez Anna (Ton Santez-Anna Wened)\n>> D'autres cantiques à sainte Anne sur les pages An overenn santél Eskopti Gwéned du diocèse de Vannes.


Kaozeadenn Patrom:User br - Wikipedia\nKaozeadenn Patrom:User br\nAdlakaet em eus ar patrom-mañ evel ma oa bet troet e penn-kentañ ganin. Da'm soñj, er saviad dibar m'emañ ar brezhoneg ez eus ezhomm da resisaat muioc'h ar patrom-mañ eget ar pezh a gaver gant ar yezhoù all. Pa gomzer ur yezh Stad pe ur yezh ofisiel e c'haller soñjal ez eo ar yezh a gomzer yezh ur muianiver kevredigezhel (dre vras), yezh ar skoliata, da nebeutañ. Dre se e c'haller soñjal ez eo ur yezher a-vihanik ur yezher en deus ur vestroni klok eus e yezh. Evit ar brezhoneg n'eo ket evel-se emañ kont pell alese. Ur bern tud zo brezhonegerien a-vihanik met a gomz brezhoneg fall-put bremañ. Deuet eo dister o anaouedegezh eus ar yezh hag an ober o deus anezhi. N'ouzont na lenn na skrivañ, ha n'o deus nemet ur soñj darnek eus ar pezh eo ar brezhoneg (anaoudegezh lec'hel betek re). N'ouzont seurt eus istor ar yezh. Ne implijont o yezh nemet evit traoù dister a denn d'o buhez pemdez. Diouzh an tu all ez eus tud o deus desket brezhoneg ur wech deuet bras hag o deus tapet ul live yezh uhel-tre, gwelloc'h eget ur bern brezhonegerien a-vihanik a-wechoù. Bez'ez eus ivez tud zo brezhonegerien a-vihanik, peogwir zo bet bet komzet brezhoneg outo gant o zud, met a zo bet desavet gant tud bet desket ar yezh ganto. N'eo ket atav uhel-uhel live brezhonek an dud-se.\nSetu, evit ar brehoneg, "brezhoneger a-vihanik" ne dalvez ket gwall dra gant an disheñvel m'eo degouezh hag istor pep hini. Gant ar patrom-mañ war ar wiki ez eus anv a lakaat an dud da briziañ petra eo live brezhonek gwirion an implijer. Setu perak em boa kavet mat menegiñ daou fed war un dro "brezhoneg da yezh-vamm" pe "mestroni leun" evit reiñ d'an dud titouroù resis. Er yezhoù all eo bet kemmesket ar fed kaout al live yezh uhelañ hag ar fed komz ar yezh-se da yezh-vamm. Evito ez a asambles. Evidomp eo un afer all, kempleshoc'h a-galz. --Fulup 8 Ebr 2006 da 11:08 (UTC)\nAdtapet diwar « https://br.wikipedia.org/w/index.php?title=Kaozeadenn_Patrom:User_br&oldid=45752 »\nKemmoù diwezhañ degaset d'ar bajenn-mañ d'an 8 Ebr 2006, da 11:08.


Pourchas dielloù (deskadurezh stad) | Bretagne Culture Diversité\nPourchas dielloù (deskadurezh stad)\nDiveradenn ar raktres\nBoutinaat sevenadur Breizh eo kefridi Sevenadurioù Breizh ha tizhout ar re yaouank a rankomp ober da gentañ. Stagañ sevenadur Breizh ouzh programmoù ar skolioù, forzh pe live ha forzh pe danvez e vefe, eo ar gwellañ mod da dizhout ar pal-mañ.\nBarrek eo Sevenadurioù Breizh da bourchas kalzik a deuliadoù diwar danvez sevenadur Breizh (s.o. F16 010). Termeniñ emglevioù-kenlabour gant an Deskadurezh-Stad a rankomp ober avat evit kempenn dielloù azas ouzh ezhommoù ar gelennnerien.\nKaset da benn e 2015\nSeurt ebet war ar raktres-mañ e-unan.\nEmgavioù gant kelennerien ha douaroniourien evit termeniñ framm al labour.\nFellout a ra deomp sevel un dastumad dielloù diazez da bourveziñ ezhommoù ar gelennerien, sevel teuliadoù war graf-mañ-kraf eus douaroniezh Breizh paneveken.\nE stern an hevelep raktres, kas studiadennoù pizh asambles gant kelennerien an eil derez.\nKavet e vo ar pourvezioù-mañ war lec’hienn Sevenadurioù Breizh, warni pourvezioù all hag a c’hello bezañ implijet kenkoulz all gant ar gelennerien (prezegennoù filmet pe sonenrollet, videoioù war graf-mañ-kaf, webdielloù…).\nHon daveoù : F16 016\nEus 2013 da bremañ\nAn holl skolidi


Isabelle (Jacques Brel) - Wikipedia\nIsabelle (Jacques Brel)\nJacques Brel, luc'hskeudennet\ne Brusel e miz Genver 1955.\nIsabelle a zo ur ganaouenn c'hallek gant ar c'haner-sonaozer belgiat Jacques Brel, krouet a-gevret gant ar sonaozer gall François Rauber (1933-2003) evit an ton.\nSavet e voe e 1958 da-heul ganedigezh e deirvet merc'h — Isabelle — en devoa bet d'an 23 a viz Eost gant e wreg Thérèse Michielsen. Ne voe enrollet nemet d'ar 15 a viz Gwengolo 1959 ha skignet gant Philips e miz Du en tu B an albom La Valse à mille temps.\nEstroc'h evit kanañ a reas Jacques Brel ha mont a reas da aktour, kenkent ha 1956, er film berr La grande peur de Monsieur Clément sevenet gant Paul Diebens.\nGanet e oa bet ur vignoniezh kreñv etre Brel ha Claude Lelouch (1937-) abaoe ma oant en em gavet da-geñver filmañ L'Aventure c'est l'aventure e 1971. N'eo ket souezh 'ta ma voe dibabet gant ar filmaozer gall klozañ Itinéraire d'un enfant gâté (1988) gant Isabelle ha dediañ e film d'an aktour aet da Anaon dek vloaz kent...\nKlevout ar ganaouenn a c'heller e dibenn ar film pa zegemer an dudenn bennañ "Sam Lion" (Jean-Paul Belmondo) ur c'hasedig-video o kemenn dezhañ ez eo aet da dad-kozh a-drugarez da c'hanedigezh e verc'h-vihan gentañ, Isabelle hec'h anv-bihan...\n...kanet gant Jacques Brel.\n↑ Jacques Brel – N° 4 el lec'hienn Discogs.\n↑ Ur ganaouenn all gant Brel — Une île — a glever er film.\nAdtapet diwar « https://br.wikipedia.org/w/index.php?title=Isabelle_(Jacques_Brel)&oldid=1804288 »\nDernière modification le 30 Eos 2018, à 09:49